**PLEC DE CLÀUSULES ADMINISTRATIVES PARTICULARS QUE REGEIX EL CONTRACTE ADMINISTRATIU DE SERVEIS D’EMBALATGE, TRANSPORT, DESEMBALATGE I MUNTATGE (CONCENTRACIÓ) I SERVEIS DE DESMUNTATGE, EMBALATGE, TRANSPORT DE RETORN, DESEMBALATGE I INSTAL·LACIÓ A DESTÍ DE LES OBRES D'ART DE TERCERS PARTICIPANTS A L'EXPOSICIÓ “*ROSER BRU. SUPERAR LA DISTÀNCIA*” PRODUÏDA PEL MUSEU D’ART DE GIRONA**

**Títol:** Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona

**Número expedient:** ACPC-2024-680

**Òrgan de contractació:** Direcció de l’Agencia Catalana del Patrimoni Cultural

**Adreça del perfil de contractant:** <https://contractaciopublica.gencat.cat/perfil/ACPC>

**QUADRE DE CARACTERÍSTIQUES DEL CONTRACTE**

**Exp. núm. ACPC-2024-680**

1. **Objecte**

A.1 Descripció: L’objecte d’aquest contracte administratiu de serveis és, segons característiques i condicions definides en la memòria justificativa de la contractació i en el plec de prescripcions tècniques, la prestació dels següents serveis en relació a les obres de tercers que participen a l’exposició “*Roser Bru. Superar la distància*” produïda i presentada al Museu d’Art de Girona del 23 de novembre de 2024 al 30 de març de 2025:

1. Embalatge, gestions i tràmits de transport de recollida (concentració), muntatge de les obres d’art a les sales temporals del Museu d’Art, a realitzar entre el 14 d’octubre i el 8 de novembre de 2024.
2. Desmuntatge, un cop acabi l’exposició, embalatge i transport de retorn (dispersió) de les obres d’art als propietaris d’aquestes, a realitzar entre el 31 de març i el 25 d’abril de 2025.

A.2 Lots (art. 99 de la Llei 9/2017, de 8 de novembre, de Contractes del sector públic - en endavant, LCSP-): Als efectes del que disposa l'article 99.3 LCSP, no es considera procedent la divisió en lots de l'objecte del contracte d’acord amb el que consta a la memòria justificativa de la Unitat promotora.

Per la seves característiques tècniques, les prestacions a executar no es consideren susceptibles de realització i aprofitament individual i funcional de manera que puguin ser executades de forma independent. Altrament, caldria exigir una coordinació i planificació global dels treballs per a una correcta execució de les prestacions que resultaria desproporcionada per a les finalitats d’interès públic que es persegueixen amb l’execució del contracte. Per això, s’entén que les prestacions, pel seu caràcter transversal, no poden ser executades de forma independent sense menyscabar la correcta execució dels treballs i la correcta assignació dels recursos públics proporcionals a la finalitat requerida.

A.3 Codi CPV: 60000000 - Serveis de transport.

1. **Dades econòmiques**

B.1 Determinació del preu: A tant alçat.

B.2 Valor estimat del contracte i mètode aplicat per al seu càlcul: El valor estimat d’aquest contracte, de conformitat amb el disposat a l'article 101 LCSP, és de **45.772,10 €, IVA exclòs**, d’acord amb el mètode aplicat per al seu càlcul que consta a la memòria justificativa de la unitat promotora de l’expedient, considerant el pressupost base de licitació, així com les seves possibles modificacions i pròrrogues.

|  |  |  |
| --- | --- | --- |
| **Pressupost licitació (IVA exclòs)** | **Import modificacions estimat (5%)** | **VEC total** |
| 43.592,48 € | 2.179,62 € | **45.772,10 €** |

B.3 Pressupost base de licitació: El pressupost base de licitació, que determina el límit màxim de despesa al qual es compromet l'Agència Catalana del Patrimoni Cultural, és de **52.746,91 euros, IVA inclòs**, dels quals 43.592,48 euros, corresponen al preu del contracte i 9.154,43 euros, a l’IVA (21%). Quedaran excloses les ofertes que presentin un import superior al pressupost de licitació.

El pressupost s'ha d'entendre comprensiu de la totalitat de les prestacions objecte del contracte i els preus consignats porten implícits tots els conceptes inherents a la prestació del servei i totes les despeses relatives al personal (salaris i seguretat social, vacances, pagues extraordinàries, substitucions per baixa o malaltia, assegurances d'accidents individuals, etc.), així com tots els tributs (IVA exclòs), que ocasioni el servei, assegurances, permisos, llicències, autoritzacions, despeses d’embalatge, transport, muntatge, desmuntatge, embalatge, transport de retorn i col·locació als diversos destins d’origen de totes les obres d’art que figuren temporalment al Museu d’Art de Girona en el marc de l’exposició “*Roser Bru. Superar la distància*”; així com les despeses que hagin de ser desglossades pels licitadors dins de la seva oferta econòmica i qualsevol altres despeses generals.

**Desglossament de costos del servei:**

|  |  |  |  |  |
| --- | --- | --- | --- | --- |
|   | **CONCENTRACIÓ** |    |   |   |
|  |  |  |  |  |
| **A.** | **Embalatge i muntatge** | **Tasques d'embalatge i muntatge al Museu d'Art de Girona** |  | **8.060,00 €** |
|  |  | Treballs de 3 tècnics durant 4 jornades (a raó de 325 € x jornada/tècnic) | 3.900,00 € |  |
|  |  | Materials de protecció i embalatge per a 53 obres | 2.400 € |  |
|  |  | Producció d'1 caixa | 460 € |  |
|  |  | Retirada i emmagatzematge de caixes buides | 1.300 € |  |
| **B.** | **Concentració obres de Catalunya** | **Càrrega d'obres a diversos orígens de Catalunya i descàrrega a Girona (inclou desembalatge, pernoctes en magatzems de seguretat i escortes policials)** |  | **9.410,74 €** |
|  |  | Embalatge, càrrega, transport, desembalatge i lliurament de 48 obres de 9 orígens de Barcelona | 4.790,74 € |  |
|  |  | Embalatge, càrrega, transport i lliurement d'1 obra d'1 origen de Lleida | 900,00 € |  |
|  |  | Embalatge, càrrega, transport i lliurement d'1 obra d'1 origen de Sabadell | 550,00 € |  |
|  |  | Embalatge, càrrega, transport i lliurement d'1 obra d'1 origen d'Alp | 1.310,00 € |  |
|  |  | Embalatge, càrrega, transport i lliurement d'1obra d'1 origen de Canejan | 1.310,00 € |  |
|  |  | Embalatge, càrrega, transport i lliurement d'1 obra d'1 origen de Sant Feliu de Boada | 550,00 € |  |
| **C.** | **Concentració obra d'Espanya** | **Càrrega d'obres a diversos orígens d'Espanya i descàrrega a Girona (inclou embalatge, pernoctes en magatzems de seguretat i escortes policials)** |  | **4.100,00 €** |
|  |  | Embalatge, càrrega, transport i lliurament de 6 obres d'1 origen de Madrid | 4.100,00 € |  |
| **F.** | **Correus (\*)** | **Despeses de viatge i dietes correus (provisió):**  |  | **798,00 €** |
|  |  | 1 correu procedència Barcelona. Inclou les següents despeses estimatives: bitllets tren AVE (110€), dietes 1 dia (60 €/persona), despeses i gestió  |  178,50 €  |  |
|  |  | 1 correu procedència Madrid: 567 €/personaInclou les següents despeses estimatives: bitllet tren AVE (350 €), dieta (60 €/dia), 1 nit hotel ( 180 € /nit), despeses i gestió | 619,50 € |  |
| **G.** | **Despeses de gestió** |  | **1.200,00 €** |
|  |  | Gestió i coordinació de permisos i escortes, gestió i coordinació d'equips | 1.200,00 € |  |
|  | **TOTAL PARCIAL CONCENTRACIÓ SENSE IVA** |  | **23.568,74 €** |
|  |  | IVA 21% |  | 4.949,44 € |
|  | **TOTAL FINAL AMB IVA** |  | **28.518,18 €** |
|  |  |  |  |  |
|  |  |  |  |  |
| **DISPERSIÓ** |
|  |  |  |  |  |
| **A.** | **Desmuntatge i reembalatge** | **Tasques de desmuntatge i embalatge al Museu d'Art de Girona** |  | **4.515,00 €** |
|  |  | Treballs de 3 tècnics durant 4 jornades (a raó de 325 € x jornada/tècnic) | 3.900,00 € |  |
|  |  | Lliurament de caixes i materials de protecció i embalatge ja existents  | 615 € |  |
| **B.** | **Dispersió obres a Catalunya** | **Càrrega d'obres al Museu d'Art de Girona i descàrrega a diversos destins de Catalunya (inclou embalatge, pernoctes en magatzems de seguretat i escortes policials)** |  | **9.410,74 €** |
|  |  | Embalatge, càrrega, transport, desembalatge i lliurament de 48 obres de 9 orígens de Barcelona | 4.790,74 € |  |
|  |  | Embalatge, càrrega, transport i lliurement d'1 obra d'1 origen de Lleida | 900,00 € |  |
|  |  | Embalatge, càrrega, transport i lliurement d'1 obra d'1 origen de Sabadell | 550,00 € |  |
|  |  | Embalatge, càrrega, transport i lliurement d'1 obra d'1 origen d'Alp | 1.310,00 € |  |
|  |  | Embalatge, càrrega, transport i lliurement d'1obra d'1 origen de Canejan | 1.310,00 € |  |
|  |  | Embalatge, càrrega, transport i lliurement d'1 obra d'1 origen de Sant Feliu de Boada | 550,00 € |  |
| **C.** | **Dispersió obres a Espanya** | **Càrrega d'obres al Museu d'Art de Girona i descàrrega a diversos destins d'Espanya (inclou embalatge, pernoctes en magatzems de seguretat i escortes policials)** |  | **4.100,00 €** |
|  |  | Embalatge, càrrega, transport i lliurament de 6 obres d'1 origen de Madrid | 4.100,00 € |  |
| **F.** | **Correus (\*)** | **Despeses de viatge i dietes correus (provisió):**  |  | **798,00 €** |
|  |  | 1 correu procedència Barcelona. Inclou les següents despeses estimatives: bitllets tren AVE (110€), dietes 1 dia (60 €/persona), despeses i gestió | 178,50 € |  |
|  |  | 1 correu procedència Madrid: 567 €/personaInclou les següents despeses estimatives: bitllet tren AVE (350 €), dieta (60 €/dia), 1 nit hotel ( 180 € /nit), despeses i gestió | 619,50 € |  |
| **G.** | **Despeses de gestió** |  | **1.200,00 €** |
|  |  | Gestió i coordinació de permisos i escortes, gestió i coordinació d'equips | 1.200,00 € |  |
|  | **TOTAL PARCIAL DISPERSIÓ SENSE IVA** |  | **20.023,74 €** |
|  |  | IVA 21% |  | 4.204,99 € |
|  | **TOTAL FINAL AMB IVA** |  | **24.228,73 €** |
|  |  |  |  |  |
|  |  |  |  |  |
|  |  |  |  |  |
|  | **TOTAL FINAL CONCENTRACIÓ I DISPERSIÓ SENSE IVA (BASE)** |  | **43.592,48 €** |
|  |  | IVA 21%  |  | 9.154,42 € |
|  | **TOTAL FINAL CONCENTRACIÓ I DISPERSIÓ AMB IVA** |  | **52.746,90** |
|  |  |  |  |  |
|  |  | **5 % VARIACIÓ SOBRE LA BASE** |  | **2.180 €** |
|  |  |  |  | **45.772 €** |

L’oferta presentada pels licitadors, d’acord amb el model d’oferta econòmica que consta a l’Annex 2 dels plecs haurà de desglossar els imports totals ofertats per la concentració i la dispersió, sense que aquests imports puguin superar els imports màxims previstos.

L’Agència Catalana del Patrimoni Cultural – Museu d’Art de Girona, no resta obligada a exhaurir l'esmentat import en atenció a que les factures presentades a justificació, un cop finalitzat el contracte, podrien ascendir a una quantitat inferior a la inicialment prevista.

En cas que el nombre de correus o embalatges sigui inferior, s’abonarà pel nombre de correus/embalatges definitivament emprats i d’acord amb els imports previstos.

1. **Existència de crèdit**

C.1 Partida pressupostària:

1. La despesa corresponent a l'exercici 2024 (28.518,18 €, IVA inclòs) es farà efectiva amb càrrec a la partida D/223000100/4430/0000 Transports per a fer front a la contractació d’aquests serveis. Centre gestor: 757510
2. La despesa corresponent a l'exercici 2025 (24.228,73 €, IVA inclòs) es farà efectiva amb càrrec a la partida D/223000100/4430/0000 Transports per a fer front a la contractació d’aquests serveis. Centre gestor: 757510

C.2 Expedient d’abast pluriennal: Sí, aprovat pel Consell d’Administració de l’Agència Catalana del Patrimoni Cultural en data 10 de juliol de 2024.

Distribució de les anualitats: Sí

|  |  |
| --- | --- |
| Contracte pluriennal | Import pressupost licitació (IVA inclòs) |
| **Any** |  |
| 2024 | 28.518,18 € |
| 2025 | 24.228,73 € |
| **TOTAL** | **52.746,91 €** |

C.3 Expedient de despesa anticipada: No.

1. **Termini de durada del contracte. Lloc d’execució.**

D.1 Termini de durada: Es preveu que els serveis es prestin dins un marge temporal limitat, entre el 14 d’octubre i el 8 de novembre de 2024 (data de finalització del muntatge); entre el 31 de març i el 25 d’abril de 2025.

* Construcció de caixes i altres materials d’embalatge: del 14 al 18 d’octubre de 2024
* Embalatge, transport i lliurament d’obres al Museu: del 21 d’octubre al 4 de novembre de 2024
* Desembalatge i muntatge d’obres: del 4 al 8 de novembre de 2024
* Retirada de caixes i embalatges buits: abans del 9 de novembre de 2024
* Desmuntatge i embalatge de les obres: del 31 de març al 4 d’abril de 2025
* Transport i lliurament de les obres a destí: entre el 4 i el 25 d’abril de 2025

D.2 Possibilitat de pròrrogues i termini: No.

D.3 Lloc d’execució: L’àmbit de prestació del servei és la seu del Museu d’Art de Girona, situat a Pujada de la Catedral, 12, 17004 – Girona i, en el lloc o llocs que el propi desenvolupament del contracte exigeixi en totes les seves fases per a la seva completa prestació.

1. **Tramitació de l’expedient i procediment d’adjudicació**

E.1 Forma de tramitació: Ordinària (art. 116 i següents LCSP).

E.2 Procediment d’adjudicació: Obert **simplificat** (art. 159 LCSP).

Tal i com determina l’apartat 4.a) de l’article 159 LCSP, per tal de poder simplificar el procediment obert, tots els licitadors que es presentin a la licitació hauran d’estar inscrits en el Registre electrònic d’empreses licitadores (RELI) o bé al Registre Oficial de licitadors i empreses classificades del sector públic (ROLECE) o bé al registre equivalent dels estats membres de la Unió Europea.

E.3 **Presentació d’ofertes mitjançant l'eina de Sobre Digital: Sí, exclusivament. No s’admetrà la presentació d’ofertes en paper i només serà possible fer-ho per mitjans electrònics mitjançant l’eina Sobre Digital.**

L’eina es troba disponible a la part superior dreta de la pàgina de l’anunci d’aquesta licitació, dins del [Perfil de Contractant de l’ACPC](https://contractaciopublica.gencat.cat/ecofin_pscp/AppJava/cap.pscp?department=28000&reqCode=viewDetail&keyword=&idCap=8141798&ambit=1&).

E.4. Contracte subjecte a regulació harmonitzada: No.

E.5. Susceptible de recurs especial en matèria de contractació: No.

1. **Solvència i classificació empresarial:**

F1. Criteris de selecció relatius a la solvència econòmica i financera i tècnica o professional:

Considerant l'objecte del contracte i el seu valor estimat, així com els principis de no discriminació i proporcionalitat que han de regir en la contractació administrativa, les condicions d'aptitud mínima que s’hauran d'exigir als licitadors per a participar en aquest procediment d'adjudicació són les següents:

Empreses amb plena capacitat d'obrar que incloguin en el seu objecte social prestacions que siguin idèntiques o similars a les de l’objecte del contracte que es pretén licitar i que no es trobin en supòsits de prohibició de contractar.

Així mateix, per assegurar la idoneïtat de les empreses licitadores s’exigirà la següent solvència:

**Solvència econòmica i financera:**

La solvència econòmica i financera de l’empresari s’haurà d’acreditar pel mitjà següent:

Volum anual de negocis en l’àmbit al que es refereix el contracte referit al millor exercici dins dels tres darrers disponibles en funció de les dates de constitució o d’inici d’activitats de l’empresari i de presentació de les ofertes per import igual o superior al valor estimat del contracte.

Mitjà per acreditar la solvència: aportació dels certificats i documents següents: comptes anuals o declaració responsable de l’empresari en què indiqui el volum de negocis global de l’empresa.

L’òrgan de contractació, a més dels documents als quals es refereix el paràgraf anterior, pot admetre de forma justificada altres mitjans de prova de la solvència diferents dels indicats. I quan per una raó vàlida, l’operador econòmic no estigui en condicions de presentar les referències que sol·licita l’òrgan de contractació, se l’autoritzarà a acreditar la seva solvència econòmica i financera per mitjà de qualsevol altre document que el poder adjudicador consideri apropiat.

**Solvència tècnica i professional:**

La solvència tècnica o professional de l’empresari s’haurà d’acreditar pel mitjà següent:

1. Mínim 5 anys d’experiència en coordinació i transports internacionals d’art i un mínim de 3 anys d’experiència en manipulació d’obres d’art i en embalatge, desembalatge i muntatge d’exposicions d’art pel supervisor/coordinador responsable.
2. Mínim 2 anys d’experiència en manipulació d’obres d’art i en muntatges d’exposicions per la resta d’equip.

L’acreditació s’haurà de fer mitjançant certificats expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, a falta d’aquest certificat, mitjançant una declaració de l’empresari, acompanyada dels documents en poder seu que acreditin la realització de la prestació.

S'admet que els empresaris puguin acreditar la solvència necessària mitjançant la solvència i recursos d'altres entitats que no es trobin amb cap supòsit de prohibició per contractar i amb independència dels vincles que tinguin amb elles, sempre i quan demostrin que durant la vigència del contracte disposaran efectivament dels mitjans i solvència d'aquella entitat.

Per tractar-se de contracte no subjecte a regulació harmonitzada, quan el contractista sigui una empresa de nova creació, entenent per tal la que tingui una antiguitat inferior a cinc anys, la seva solvència tècnica s’acreditarà per un o diversos dels mitjans a que es refereixen les lletres b) a g) de l'article 89 i les lletres b) a i) de l’article 90 de la Llei 9/2017 de 8 de novembre, de contractes del sector públic, sense que en cap cas sigui aplicable el que estableixen la lletra a) dels respectius articles.

F2. Classificació empresarial: No és exigible (article 77.1.b, LCSP).

F3. Adscripció de mitjans materials i/o personals a l’execució del contracte: Sí**.** El licitador seleccionat per a l'adjudicació s'ha de comprometre a adscriure a l'execució del contracte els mitjans personals i materials que s'hagin especificat en la seva proposta tècnica i complint amb els requeriments mínims que s’estableixen als plecs de prescripcions tècniques (apartat 3. Condicions de Prestació del Servei).

Aquest compromís té caràcter d'obligació essencial, i per tant, el seu incompliment és causa de resolució del contracte.

F4. Certificats acreditatius del compliment de les normes de garantia de la qualitat i/o de gestió mediambiental: No.

1. **Sobres a presentar i contingut:**

Les proposicions es presentaran en la forma, termini i lloc indicats a l’anunci de licitació, mitjançant l’eina “Sobre Digital”, integrada a la Plataforma de Serveis de Contractació Pública de Catalunya, accessible en el perfil de contractant de l’Agència Catalana del Patrimoni Cultural ( <https://contractaciopublica.gencat.cat/perfil/ACPC> )

Tota la informació relativa a la “Presentació telemàtica d’ofertes es pot consultar en el document “**Guia de presentació telemàtica d’ofertes**”, publicat en el perfil de contractant.

La documentació haurà de presentar-se en qualsevol de les llengües cooficials de Catalunya, signada electrònicament, en un **únic sobre digital**, en els termes següents:

**G.1. SOBRE ÚNIC DIGITAL:**

Contindrà:

1. La declaració responsable de compliment de les condicions establertes legalment per a contractar amb l’Administració, segons model de l’Annex 1.
2. Declaració relativa al compromís de compliment de la legislació tributària i de no realització d’operacions financeres contràries a dita normativa en països que siguin considerats paradisos fiscals, segons model de l’Annex 7.
3. Declaració responsable de que no es troba incursa en cap situació de conflicte d’interès o declara si es troba en alguna situació de conflicte d’interès segons model de l’annex 8.
4. Declaració de submissió als jutjats i tribunals espanyols, en cas d’empresa licitadora estrangera, segons model de l’Annex 9.
5. Declaració de garantia en el tractament de dades personals a què es refereix la clàusula vint-i-vuitena e) del PCAP, segons model de l’Annex 10.
6. Declaració adscripció mitjans personals i materials, segons model de l’Annex 13.
7. Model d’oferta econòmica i altres criteris automàtics, d’acord amb el model que consta com a Annex 2 i 2 bis al PCAP.

h) Altra documentació a presentar per les empreses licitadores: segons es prevegi en la configuració del Sobre Únic, a l’eina de Sobre Digital - Presentació telemàtica d’ofertes.

Les condicions establertes legalment per a contractar han de complir-se abans de la finalització del termini de presentació de proposicions i subsistir en el moment de la perfecció del contracte, d’acord amb l’article 140.4 LCSP.

Solucions alternatives / Variants**:** No s’admeten variants o alternatives dels licitadors envers les condicions o termes d'execució de l'objecte del contracte. Si un licitador presenta variants en la seva proposició, cap d’elles serà tinguda en compte en la valoració i per tant s’exclourà de la licitació.

1. **Garantia provisional:** No
2. **Mesa de contractació:**

President: Josep Maria Carreté Nadal, gerent de l’Agència Catalana del Patrimoni Cultural.

Vocals:

• Pilar Bayarri Roda, advocada en cap del Departament de Cultura que, en cas d’absència, serà substituïda per Marc Serra Serrats, lletrat adscrit a l’Assessoria Jurídica.

• Yolanda Fernandez Ortega, cap de l’Àrea de Gestió Econòmica de l’Agència Catalana del Patrimoni Cultural (d’acord amb l’article 28.3.b) del Decret 198/2013) o persona de l’Àrea de Gestió Econòmica que l’òrgan de control economicofinancer intern designi per actuar en el seu nom.

• Carme Clusellas Pagès, directora del Museu d’Art de Girona.

• Aurèlia Carbonell Puertas, tècnicaadscrit al Museu d’Art de Girona

Secretari/a: Mercè Turu Segura, cap de l’Àrea de Serveis Jurídics de l’Agència Catalana del Patrimoni Cultural que, en cas d’absència, serà substituïda, per un tècnic/a de l’Àrea de Serveis Jurídics de l’Agència Catalana del Patrimoni Cultural.

El president de la Mesa pot decidir l’assistència del personal tècnic especialitzat adequat, amb veu però sense vot.

En cas d’absència, vacant, malaltia, impossibilitat o per qualsevol altra causa justificada, l’òrgan de contractació designarà la/les persona/es que hagin de substituir als membres respectius de la Mesa.

1. **Comitè d’experts:** No
2. **Criteris d’adjudicació:**

**Criteris d'adjudicació i justificació de la proporcionalitat de la puntuació assignada a cada criteri respecte del total de criteris a considerar**

Considerant l'objecte del contracte i totes les actuacions que integren el seu cicle de vida, es considera adient a fi i efecte de seleccionar la millor oferta en relació qualitat - preu, incorporar els següents criteris i amb la proporció que tot seguit s'indica:

A. Criteris avaluables mitjançant formules o criteris automàtics: 100 punts

A.1. Oferta econòmica.............................................**85 punts**

A.2. Altres criteris de valoració automàtica..............**15 punts**

K.1) Criteris avaluables mitjançant formules o criteris automàtics (fins a 100 punts)

K.1.1. Oferta econòmica: **fins a 85 punts.**

Es valoraran les ofertes econòmiques presentades pels licitadors de la manera següent:

- L’oferta més econòmica que no s’hagi declarat com desproporcionada o anormal rebrà la puntuació màxima de 85 punts.

- La resta d’ofertes que no s’hagin declarat com desproporcionades o anormal rebran una puntuació inversament proporcional a la de l’oferta més econòmica d’acord amb el càlcul següent[[1]](#footnote-1):

$$P\_{v}=\left[1-\left(\frac{O\_{v}-O\_{m}}{IL}\right)×\left(\frac{1}{VP}\right)\right]×P$$

|  |
| --- |
| Pv = Puntuació de l’oferta a valorarP = Punts criteri econòmica: 85 puntsOm = Oferta millor (IVA exclòs)Ov = Oferta a valorar (IVA exclòs)IL = Import licitació (IVA exclòs).VP = Valor de ponderació: 1 |

K.1.2. Altres criteris avaluables automàticament o mitjançant aplicació de fórmules matemàtiques: **fins a 15 punts:**

Es valorarà:

* Calendari: fins a 9 punts. Reducció de dies de circuit en la prestació del servei de transports. A raó de 3 punts per dia de reducció i fins a un màxim de 9 punts

* Recursos humans: fins a 6 punts. Augment del nombre de personal tècnic adscrit respecte al mínim exigit (3 tècnics). A raó de 3 punts per tècnic addicional i fins a un màxim de 6 punts.

K.2) Criteris d’adjudicació específics per al desempat:

En casos d’empat en les puntuacions obtingudes per les ofertes de les empreses licitadores, es resoldrà mitjançant l’aplicació per ordre dels criteris socials que preveu l’article 147.2 de la LCSP.

1. **Criteris per a la determinació de l’existència d’ofertes anormalment baixes:**

Es considerarà una oferta incursa en valor anormalment baix, als efectes de l’article 149 de la LCSP, aquelles que presentin una oferta econòmica (preu) inferior a la mitjana de les ofertes econòmiques presentades en un percentatge superior al **15%**.

En el supòsit que alguna de les ofertes es considerin presumptament desproporcionada o anormal, es donarà audiència al licitador que l’hagi presentat per a que justifiqui la valoració de l’oferta i precisi les condicions de la mateixa, de conformitat amb el que preveu l’article 149 de la LCSP

1. **Garantia definitiva:** Sí

Import: 5 % del preu final ofert, IVA exclòs.

Forma de constitució: D’acord amb el que disposa l’article 108 LCSP i la clàusula quinzena.

Garantia complementària: No

1. **Altra documentació a presentar per les empreses licitadores o per les empreses proposades com adjudicatàries:**

1. Els **proposats adjudicataris** hauran de disposar d’una pòlissa d’assegurances que els cobreixi dels possibles riscos i responsabilitats sobre les persones i els béns, que puguin ser causats per l’adjudicatari i els seus agents en el desenvolupament dels serveis contractats, per un import de, com a mínim, 600.000,00 €. Aquesta pòlissa haurà d’estar en vigor durant l’execució del contracte. Documentació justificativa de tenir subscrita la pòlissa d’assegurança: s’aportarà copia del contracte i document acreditatiu del pagament de la prima.

1. **Condicions especials d’execució i obligacions essencials del contracte:**

1. Condicions especials d’execució:

A) L’**obligació d’adscriure** a l’execució del contracte els mitjans materials i personals que s’estableixen als plecs de prescripcions tècniques.

B) D’acord amb l’article 202.1 de la LCSP, segons modificació introduïda pel Reial Decret Llei 14/2019, de 31 d’octubre, pel qual s’adopten mesures urgents per raons de seguretat pública en matèria d'administració digital, contractació del sector públic i telecomunicacions, l’empresa contractista – i, si escau, les subcontractistes – tenen l’obligació de sotmetre's a la normativa nacional i de la Unió Europea en matèria de protecció de dades.

C) D’acord amb l’article 202.2 de la LCSP, s’estableixen com a condicions especials d’execució de caràcter **social**:

- Manteniment de les condicions laborals de les persones que executen el contracte durant tot el període contractual: L’empresa contractista ha de mantenir, durant tota l’execució del contracte les condicions laborals i socials de les persones treballadores ocupades en l’execució del contracte, fixades en el moment de presentar l’oferta, segons el conveni que sigui d’aplicació.

- L'empresa vigilarà per l'estricte compliment de les mesures de prevenció de riscos laborals en relació amb els seus treballadors i s'exigirà el compliment del deure de coordinació d'activitats en matèria de prevenció de riscos en cas de subcontractació, conforme a l'article 24 de la Llei 31/1995, de 8 de novembre de Prevenció de Riscos Laborals i el Reial Decret 171/2004, de 30 de gener, pel qual es desenvolupa l’art.24 de la Llei 31/1995, de Prevenció de Riscos Laborals, per garantir la seguretat i protecció de la salut en el lloc de treball, conforme a l'estipulat als convenis col·lectius d'aplicació.

- L’empresa haurà d’emprar efectivament una política de comunicació inclusiva per la qual: a) ha de garantir que en les activitats derivades de l’execució del contracte no s’utilitzen llenguatges o imatges sexistes, que atemptin contra la igualtat de les persones amb diversitat funcional de qualsevol tipus, o que no siguin respectuoses amb la cura pel medi ambient, la sostenibilitat i el patrimoni; i b) haurà de fer ús d’una comunicació que no incorri en qualsevol tipus de discriminació per raó de l’orientació i/o identitat sexual, origen, edat, creences, o altres condicions o circumstàncies personals o socials.

-L’empresa haurà de fer una correcta gestió ambiental del seu servei, prenent les mesures necessàries per minimitzar els impactes que aquest pugui ocasionar (com ara els impactes acústics sobre l’entorn, fer una correcta gestió dels residus i els embalatges i altres mesures que siguin adients a l’objecte del contracte) d’acord amb la legislació vigent.

C) Tanmateix, s’estableix com a obligació de les empreses contractistes – i, si escau, de les subcontractistes –, d’aportar una declaració responsable de compromís de compliment de la legislació tributària i de no realització d’operacions financeres contràries a dita normativa en països que siguin considerats **paradisos fiscals** segons la llista de països elaborada per les Institucions Europees o avalada per aquestes o, en el seu defecte, per l'Estat espanyol o fora d'ells i que siguin considerades delictives, en els termes legalment establerts, com ara, delictes de blanqueig de capitals, frau fiscal o contra la Hisenda Pública.

D. Altres condicions especials d'execució: Clàusula ètica.

Als efectes del que disposa l’article 55.2 de la Llei 19/2014, de 29 de desembre, de transparència, accés a la informació pública i bon govern, els licitadors, contractistes i subcontractistes assumeixen les obligacions següents:

1. Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
2. No realitzar accions que posin en risc l’interès públic en l’àmbit del contracte o de les prestacions a licitar.
3. Denunciar les situacions irregulars que es puguin presentar en els processos de contractació pública o durant l’execució dels contractes.
4. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
5. En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LSCP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació. **(Annex 8).**
6. Respectar els acords i les normes de confidencialitat.
7. Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

2. Obligacions essencials del contracte:

A) El contractista quedarà vinculat per l’oferta que hagi presentat, el compliment de la qual, en tots els seus termes, tindrà caràcter d’obligació essencial del contracte.

B) El compliment de les condicions especials d’execució tindrà el caràcter d’obligació contractual essencial.

C) L’efectiva dedicació o adscripció a l’execució del contracte dels mitjans personals i/o materials indicats i compromesos en l’oferta.

D) Aquelles obligacions del present Plec i del Plec tècnic a les que específicament se’ls hi atribueixi el caràcter d’obligació contractual essencial.

1. **Penalitats:**

P.1. En cas de demora del termini total o parcial, o d’incompliment parcial de les prestacions del contracte per causes imputables al contractista: en els termes previstos per l’article 193 LCSP.

P.2. En cas de compliment defectuós de la prestació objecte del contracte o d’incompliment de les obligacions contractuals essencials o dels compromisos assumits per l’empresa o les empreses contractistes, o de les condicions especials d’execució o del compromís d’adscripció de mitjans humans/materials a l’execució del contracte, si no se’ls ha atribuït el caràcter d’obligació contractual essencial: en els termes previstos per l’article 192 LCSP.

P.3. En cas d’incompliment de les obligacions en matèria mediambiental, social o laboral a què es refereix la clàusula vint-i-novena lletra a) d’aquest plec: en els termes previstos per l’article 192 LCSP.

P.4 En cas d’incompliment de l’obligació d’informació sobre les condicions de subrogació en contractes de treball en els termes previstos per l’article 130 en concordança amb l’article 192 del LCSP.

P.5En cas d’incompliment de l’obligació de l’empresa contractista de remetre relació detallada de subcontractistes o subministradors, prevista en la clàusula trenta-quatrena d’aquest plec: en els termes previstos per l’article 215 LCSP.

P.6 . Les conseqüències o penalitats per l’incompliment de les clàusules ètiques seran les següents:

* En cas d’incompliment dels apartats a), b), c), f) i g) de les clàusules ètiques incloses a l’apartat O.1.D, s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.
* En el cas d’incompliment del que preveu la lletra d) de l’apartat O.1.D, l’òrgan de contractació donarà coneixement dels fets a les autoritats competents en matèria de competència.
* En el cas d’incompliment del que preveu la lletra e) de l’apartat O.1.D, l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.
* En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.
1. **Modificació del contracte:**

Perfeccionat el contracte, l’òrgan de contractació el podrà modificar per les causes que seguidament s’indiquen i que es preveuran en plecs. En cap cas l'import total de les modificacions pot incrementar més del **5 %** del preu inicial del contracte, tot d'acord amb les previsions de l'article 204 LCSP. La modificació requerirà informe previ del responsable del contracte:

a) Pel cas d’increment en el nombre de correus.

La modificació del contracte que s'acordi no podrà alterar les condicions essencials de la licitació i de l'adjudicació del contracte, i haurà de limitar-se a introduir les variacions estrictament indispensables per a respondre a la causa objectiva que la faci necessària i serà obligatòria per al contractista.

2. A banda de les modificacions previstes en plecs a que es refereix l’apartat 1, d'acord amb les previsions dels articles 203 i següents LCSP, perfeccionat el contracte, l’òrgan de contractació pot modificar el contracte per les causes previstes a l'article 205 i amb els efectes previstos a l’art. 206 i 207 LCSP en les condicions i requisits establerts legalment.

El procediment per la modificació requerirà l’audiència al contractista i, si escau, del redactor del projecte o de les especificacions tècniques, i la seva formalització en document administratiu o resolució d’autorització de la modificació.

1. **Cessió del contracte:** Sí, en els termes previstos per l'article 214.2 LCSP.
2. **Subcontractació:** Sí procedeix, en els termes previstos per l'article 215 LCSP.

Obligació d’indicar en les ofertes la part del contracte que es té previst subcontractar, assenyalant el seu import i nom o perfil professional, definit per referència a les condicions de solvència professional o tècnica, dels subcontractistes a qui vagin a encomanar la seva realització: No.

Pagaments directes als subcontractistes (Disposició addicional cinquanta-unena LCSP): No

1. **Revisió de preus:**  No
2. **Termini de garantia:** Sí

Termini: S’estableix un termini de garantia de tres (3) mesos a comptar de la finalització del contracte prèvia certificació de la correcta execució del contracte per part de l’Agència Catalana del Patrimoni Cultural. Si durant el termini de garantia s’acredita l’existència de vicis o defectes dels treballs efectuats, l’òrgan de contractació té dret a reclamar al contractista l’esmena dels mateixos.

1. **Responsable del contracte:**

La unitat encarregada del seguiment i execució ordinària del contracte de conformitat amb l’article 62.1 de la LCSP, és el Museu d’Art de Girona.

Es designa com a responsable del contracte la directora del Museu d’Art de Girona.

1. **Personal a subrogar:**

En cas que una norma legal, conveni col·lectiu, acord de negociació col·lectiva d’eficàcia general o l’oferta presentada imposin a l’adjudicatari l’obligació de subrogar-se com a ocupador en les relacions laborals del personal adscrit al servei, l’empresa contractista s’obliga a subrogar-se com a ocupadora en les relacions laborals de les persones treballadores adscrites a l’execució d’aquest contracte, d’acord amb la informació sobre les condicions dels contractes respectius que es facilita en l’**Annex 3** d’aquest plec aportada per l’empresa/es que presta/en el servei actualment, sense que l’ACPC es responsabilitzi de la seva exactitud o veracitat. **No aplica.**

1. **Pagament del preu. Identificació d’òrgans en la factura:**

L’adjudicatari facturarà el servei en funció de les condicions que s’assenyalen a continuació:

• Un primer pagament al finalitzar la fase de concentració del servei objecte del contracte, contra presentació de factura o certificació que justifiqui l’assoliment de l’execució de la primera fase.

• Un segon pagament al finalitzar la fase de dispersió del servei objecte del contracte, contra presentació de factura o certificació que justifiqui l’assoliment de l’execució de la segona fase.

Agència Catalana del Patrimoni Cultural

NIF: Q0801970E

El registre de factures de la Generalitat de Catalunya no admetrà factures sense Codi d' Expedient Informació codis DIR3

* Unitat Tramitadora:

A09006174 AGÈNCIA CATALANA DE PATRIMONI CULTURAL c. Portaferrissa 1 (Palau Moja) 08002 Barcelona

* Òrgan Gestor:

A09006174 AGÈNCIA CATALANA DE PATRIMONI CULTURAL c. 1 (Palau Moja) 08002 Barcelona

* Oficina Comptable:

A09006174 AGÈNCIA CATALANA DE PATRIMONI CULTURAL c. Portaferrissa 1 (Palau Moja) 08002 Barcelona.

**PERSONES DE CONTACTE**

|  |  |
| --- | --- |
| Per a consultes de caire administratiu, adreceu-vos a: | Per a consultes de caire tècnic, adreceu-vos a: |
| AGÈNCIA CATALANA DEL PATRIMONI CULTURALÀrea de Serveis JurídicsCarrer Portaferrissa, 1-3, 3a planta08002 BarcelonaJana Gascon Estadella/Mercè Turu Segura Telèfon: 93 567 22 74 ó 93 554 73 24contractació.acdpc@gencat.cat | MUSEU D’ART DE GIRONAPujada de la Catedral, 12 - 17004 Girona Carme Clusellas Pagès Directora Telèfon: 972 203 834cclusellas@gencat.cat |

**I. DISPOSICIONS GENERALS**

**Primera. Objecte del contracte**

**1.1** L’objecte del contracte és la prestació del servei que es descriu en l’apartat A.1 del quadre de característiques.

**1.2** Els lots en què es divideix l’objecte del contracte s’identifiquen en l’apartat A.2 del quadre de característiques.

**1.3** L’expressió de la codificació corresponent a la nomenclatura del Vocabulari Comú de Contractes (CPV) és la que consta a l’apartat A.3 del quadre de característiques.

**Segona. Necessitats administratives que cal satisfer i idoneïtat del contracte**

Les necessitats administratives que cal satisfer mitjançant el contracte són les que consten en el plec de prescripcions tècniques.

**Tercera. Dades econòmiques del contracte i existència de crèdit**

**3.1.** El sistema per a la determinació del preu del contracte és el que s’indica en l’apartat B.1 del quadre de característiques.

**3.2.** El valor estimat del contracte i el mètode aplicat per al seu càlcul són els que s’assenyalen en l’apartat B.2 del quadre de característiques.

**3.3** El pressupost base de licitació és el que s’assenyala en l’apartat B.3 del quadre de característiques. Aquest és el límit màxim de despesa (IVA inclòs) que, en virtut d’aquest contracte, pot comprometre l’òrgan de contractació, i constitueix el preu màxim que poden oferir les empreses que concorrin a la licitació d’aquest contracte. **La presentació d’ofertes que superin aquests imports seran desestimades automàticament.**

Si l’objecte del contracte es divideix en lots, el pressupost base de licitació de cada lot s’indica en l’apartat B.3 del quadre de característiques.

El pressupost base de licitació es desglossa en els costos que es detallen en l’apartat B.3 del quadre de característiques.

**3.4** El preu del contracte és el d’adjudicació i ha d’incloure, com a partida independent, l’Impost sobre el Valor Afegit. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.

**3.5** S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’apartat C.1 del quadre de característiques.

En cas que el contracte es formalitzi en l’exercici pressupostari anterior al de l’inici de la seva execució, l’adjudicació quedarà sotmesa a la condició suspensiva d’existència de crèdit adequat i suficient per finançar les obligacions derivades del contracte en l’exercici pressupostari corresponent.

Quan el termini d’execució del contracte comprengui més d’un exercici pressupostari i s’autoritzi la despesa amb abast pluriennal, s’ha de fer constar a l’apartat C.2 del quadre de característiques.

**Quarta. Termini de durada del contracte**

El termini de durada del contracte és el que s’estableix en l’apartat D.1 del quadre de característiques. El termini total i els terminis parcials són els que es fixen en el programa de treball que s’aprovi, si s’escau. **Tots aquests terminis comencen a comptar des del dia que s’estipuli en el contracte**.

El contracte es podrà prorrogar si així s’ha previst en l’apartat D.2 del quadre de característiques. En aquest cas, la pròrroga s’acordarà per l’òrgan de contractació i serà obligatòria per a l’empresa contractista, sempre que la preavisi amb, almenys, dos mesos d’antelació a l’acabament del termini de durada del contracte. La pròrroga no es produirà, en cap cas, per acord tàcit de les parts.

**Cinquena. Règim jurídic del contracte**

**5.1** El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:

1. Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (d’ara endavant, LCSP).
2. Decret Llei 3/2016, de 31 de maig, de mesures urgents en matèria de contractació pública (d’ara endavant, DL 3/2016), en la part no afectada per la LCSP.
3. Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).
4. Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre, en tot allò no modificat ni derogat per les dues disposicions esmentades anteriorment (d’ara endavant, RGLCAP).
5. Llei 19/2014, de 29 de desembre, de transparència, accés a la informació pública i bon govern.
6. Llei orgànica 3/2018, de 5 de desembre, de protecció de dades personals i garantia dels drets digitals.
7. Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.
8. Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic.
9. Reial decret 203/2021, de 30 de març, pel qual s’aprova el Reglament d’actuació i funcionament del sector públic per mitjans electrònics.
10. Llei 19/2020, del 30 de desembre, d'igualtat de tracte i no-discriminació.

Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació.

Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

5.2 El desconeixement de les clàusules del contracte en qualsevol dels seus termes, dels altres documents contractuals que en formen part, i també de les instruccions o altres normes que resultin d’aplicació en l’execució de la cosa pactada, no eximeix l’adjudicatari de l’obligació de complir-les.

**Sisena. Admissió de variants**

S’admetran variants quan així consti en l’apartat G.1 del quadre de característiques, amb els requisits mínims, en les modalitats i amb les característiques que s’hi preveuen.

**Setena. Tramitació de l’expedient i procediment d’adjudicació**

La forma de tramitació de l’expedient i el procediment d’adjudicació del contracte són els establerts en l’apartat E.1 i E.2 del quadre de característiques, respectivament.

**Vuitena. Mitjans de comunicació electrònics**

**8.1** D’acord amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin **per mitjans exclusivament electrònics.**

No obstant això, es podrà utilitzar la **comunicació oral** per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

**8.2** Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP, la Llei 39/2015, d’1 d’octubre, del procediment administratiu comú de les administracions públiques i l’Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en la **declaració responsable**, d’acord amb el que s’indica en la clàusula onzena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça.

No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

**8.3** D’altra banda, **per tal de rebre tota la informació relativa a aquesta licitació,** les empreses que ho vulguin i, en tot cas, **les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant** de l’òrgan de contractació, accessible a la Plataforma de Serveis de Contractació Pública de la Generalitat:

<https://contractaciopublica.gencat.cat/perfil/ACPC>

Les empreses que, d’acord amb la clàusula 11.2 d’aquest plec, activin l’oferta amb l’eina de Sobre Digital s’inscriuran a la licitació automàticament.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit. A tal efecte, a la Plataforma de Serveis de Contractació Pública les empreses tenen a la seva disposició una “Guia del licitador”.

Cal tenir en compte que les dades personals de les empreses licitadores, obtingudes per l’Administració al subscriure’s en la licitació i/o en donar-se d’alta en el Perfil del licitador, seran tractades per la unitat responsable de l’activitat de tractament amb la finalitat o les finalitats identificades en **l’annex 14**, relatiu a la Informació bàsica sobre protecció de dades de caràcter personal dels licitadors.

**8.4** Certificats digitals:

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura de la **declaració responsable** i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “*una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres*”[[2]](#footnote-2).

**Novena. Aptitud per contractar**

9.1 Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

1. Tenir personalitat jurídica i plena capacitat d’obrar, d’acord amb el que preveu l’article 65 de la LCSP;
2. No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP [[3]](#footnote-3);
3. Acreditar la solvència requerida, en els termes establerts a la clàusula desena d’aquest plec.
4. **Estar inscrit en el Registre electrònic d’empreses licitadores (RELI)** o bé al Registre Oficial de licitadors i empreses classificades del sector públic (ROLECE) o bé al registre equivalent dels estats membres de la Unió Europea.
5. Tenir l’habilitació empresarial o professional que, si escau, sigui exigible per dur a terme la prestació que constitueixi l’objecte del contracte; i
6. A més, quan, per així determinar-ho la normativa aplicable, se li requereixin a l’empresa contractista determinats requisits relatius a la seva organització, destinació dels seus beneficis, sistema de finançament o altres per poder participar en el procediment d'adjudicació, aquests s’han d’acreditar per les empreses licitadores.

Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals.

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

**9.2** La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE [[4]](#footnote-4).

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar l’informe de reciprocitat al qual fa referència l’article 68 de la LCSP.

**9.3** Tambépoden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

**9.4** La durada de la UTE ha de coincidir, almenys, amb la del contracte fins a la seva extinció.

**9.5** Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.

**9.6** Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.

**Desena. Solvència de les empreses licitadores**

**10.1** Les empreses han d’acreditar que compleixen els requisits mínims de solvència que es detallen a **l’apartat F.1 del quadre de característiques**, a través dels mitjans d’acreditació que s’especifiquen en aquest mateix apartat **F.1 del quadre de característiques**.

A les empreses que, per una raó vàlida, no estiguin en condicions de presentar les referències sol·licitades en l’apartat F.1 del quadre de característiques per acreditar la seva solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

**10.2** Si escau, les empreses licitadores s’han de comprometre a dedicar o adscriure a l’execució del contracte els mitjans personals o materials suficients que s’indiquen en l’apartat **F.3** del quadre de característiques.

**10.3** Les empreses licitadores poden recórrer, per a l’execució del contracte, a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la seva solvència econòmica i financera, i tècnica i professional, sempre que aquestes entitats no estiguin incurses en prohibició de contractar i que les empreses licitadores demostrin que durant tota la durada de l’execució del contracte disposaran efectivament dels recursos necessaris, mitjançant la presentació a aquest efecte del compromís per escrit de les entitats esmentades.

En les mateixes condicions, les UTE poden recórrer a les capacitats dels participants en la unió o d'altres entitats.

**10.4** Els certificats comunitaris d’empresaris autoritzats per contractar als quals fa referència l’article 97 de la LCSP constitueixen una presumpció d’aptitud en relació amb els requisits de selecció qualitativa que figurin en aquests.

**10.5** Enles UTE, totes les empreses que en formen part han de disposar de solvència en els termes indicats en l’apartat F.1 del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants.

**10.6** De conformitat amb l’article 159.4 a) LCSP, tots els licitadors que es presentin a licitacions realitzades a través d’aquest procediment obert simplificat hauran d'estar inscrits en el Registre electrònic d’empreses licitadores (RELI) o bé al Registre Oficial de licitadors i empreses classificades del sector públic (ROLECE) o bé al registre equivalent dels estats membres de la Unió Europea, en la data final de presentació d'ofertes, sempre que no es vegi limitada la concurrència.

**II. DISPOSICIONS RELATIVES A LA LICITACIÓ, L’ADJUDICACIÓ I LA FORMALITZACIÓ DEL CONTRACTE**

**Onzena. Presentació de documentació i de proposicions**

**11.1** Les empreses poden presentar oferta als diferents lots en què es divideix l’objecte del contracte, amb les limitacions que, en el seu cas, s’estableixin a l’apartat A.2 del quadre de característiques.

**11.2** Les empreses licitadores han de presentar la documentació que conformi les seves ofertes enun **SOBRE ÚNIC, segons s’indica en l’apartat G del quadre de característiques, en el termini màxim que s’assenyali a l’anunci de licitació, mitjançant l’eina de Sobre Digital** accessible a l’adreça web següent:<https://contractaciopublica.gencat.cat/perfil/ACPC>**.**

Un cop accedeixin a través d’aquest enllaç a l’eina web de Sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la Declaració responsable per a rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació. Amb aquesta paraula clau es xifrarà, en el moment de l’enviament de les ofertes, la documentació. Per tant, aquest procés de xifrat el duu a terme l’eina de Sobre Digital, de manera que les empreses licitadores NO han de xifrar prèviament els arxius mitjançant una altra eina. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat[[5]](#footnote-5) que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.

**Es demanarà a les empreses licitadores que introdueixin la/es paraula/es clau 24 hores després de finalitzat el termini de presentació d’ofertes i, en tot cas, l’han/les han d’introduir dins del termini establert abans de l’obertura del primer sobre xifrat.**

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa.

Cal tenir en compte que l’eina de Sobre Digital no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix lot/contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes.

En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació podrà ampliar el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.

Es pot trobar material de suport sobre com preparar una oferta mitjançant l’eina de Sobre Digital a l’apartat de “*Licitació electrònica*” de la Plataforma de Serveis de Contractació Pública, a l’adreça web següent:

<https://contractaciopublica.gencat.cat/ecofin_sobre/AppJava/views/ajuda/empreses/index.xhtml?set-locale=ca_ES>

**11.3** D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

**Les proposicions presentades fora de termini no seran admeses sota cap concepte.**

**11.4** Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al seu contingut.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

**11.5** L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).

En cas que en una licitació es prevegi que l’opció de comprimir o dividir l’arxiu sigui inviable per la mida dels arxius –com per exemple vídeos–, les empreses licitadores han de seleccionar l’arxiu de més de 25 Mb no partible sense clicar al botó “*xifrar i desar*” i, un cop preparada tota l’oferta normalment i tenint l’arxiu de més de 25 Mb i no partible seleccionat però no enviat, han de generar el resum que conté totes les empremtes electròniques adjuntes i enviar-lo. Les empreses han d’aportar l’arxiu en un suport electrònic físic (USB), de manera que l’òrgan de contractació o la mesa podrà comprovar la coincidència de les empremtes electròniques dels documents aportats en aquest suport físic electrònic amb les dels documents seleccionats en l’oferta presentada.

**11.6** Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça web següent:

https://contractaciopublica.gencat.cat/ecofin\_sobre/AppJava/views/ajuda/empreses/index.xhtml?set-locale=ca\_ES

D’altra banda, els formats de documents electrònics admissibles són els formats estàndards de mercat (*Office, OpenXML, OpenDocument, PDF* o similar) i han de garantir la lliure i plena accessibilitat per l'òrgan de contractació, els òrgans de fiscalització i control, els òrgans jurisdiccionals i els interessats, durant el termini pel qual s'hagi de conservar l'expedient.

**11.7** D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

**11.8** Les persones interessades en el procediment de licitació podran sol·licitar a l’òrgan de contractació informació addicional sobre els plecs i demés documentació complementària, el qual la facilitarà almenys 6 dies abans de què finalitzi el termini fixat per a la presentació d’ofertes, sempre que l'hagin demanat almenys 12 dies abans del transcurs del termini de presentació de les proposicions.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan ( <https://contractaciopublica.gencat.cat/perfil/ACPC> ).

**11.9** Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

**11.10** Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.

**11.11 Contingut del sobre**

Cal tenir en compte que les dades personals de les empreses licitadores, obtingudes per l’Administració en aquest procediment de contractació, seran tractades per la unitat responsable de l’activitat de tractament amb la finalitat o les finalitats identificades en **l’annex 14**, relatiu a la Informació bàsica sobre protecció de dades de caràcter personal dels licitadors.

Així mateix, cal recordar que en cas que amb ocasió de la participació en aquesta licitació les empreses hagin de comunicar dades personals, tant per incorporar-les en les seves ofertes, com per acreditar el compliment dels requisits previs a l'adjudicació, han de complir l'obligació de comptar amb el consentiment informat previ de les persones afectades, d’acord amb el que preveuen els articles 6 i 11 de la Llei orgànica 3/2018, de 5 de desembre, de protecció de dades personals i garantia dels drets digitals.

**CONTINGUT DEL SOBRE ÚNIC**

1. **Declaració Responsable**

Les empreses licitadores han de presentar una declaració responsable, la qual s’adjunta com a Annex 1 a aquest plec i com a plantilla inclosa a l’eina de Sobre Digital, mitjançant la qual declaren el següent:

- Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària de la declaració responsable té la deguda representació per presentar la proposició i la declaració;

- Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;

- Que no està incursa en prohibició de contractar;

- Que disposa de les autoritzacions necessàries per exercir l’activitat.

- Que compleix amb la resta de requisits que s’estableixen en aquest plec.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les **adreces de correu electròniques** i, addicionalment, els **números de telèfon mòbil** on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com **diverses adreces de correu electrònic i telèfons mòbils** on rebre els avisos de les posades a disposició.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha de presentar la declaració responsable. A més de la declaració responsable, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

En el cas que l’empresa licitadora recorri a la solvència i mitjans d’altres empreses de conformitat amb el que estableix l’article 75 de la LCSP, ha d’indicar aquesta circumstància en la declaració responsable i s’ha de pronunciar sobre l’existència del compromís de disposar d’aquests mitjans.

Les empreses estrangeres han d’indicar en la declaració responsable que se sotmeten als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi.

En la mateixa declaració responsable s’ha de fer constar el compromís d’adscriure a l’execució del contracte determinats mitjans materials o personals, quan es requereixi.

L’empresa licitadora en qui recaigui la proposta d’adjudicació per haver presentat l’oferta que ha obtingut la millor puntuació haurà d’aportar la documentació justificativa del compliment dels requisits exigits en aquest plec el compliment dels quals s’ha indicat en la declaració responsable, , amb caràcter previ a l’adjudicació. Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan consideri que hi ha dubtes raonables sobre la vigència o fiabilitat de la declaració responsable o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o cap altra prova documental de les dades inscrites en aquests registres.

L’eventual falsedat en allò declarat per les empreses licitadores en la declaració responsable pot donar lloc a la causa de prohibició de contractar amb el sector públic prevista en l’article 71.1.*e* de la LCSP.

Altra documentació:Qualsevol altra documentació que s’exigeixi en l’apartat **G** del quadre de característiques o a l’eina de Sobre Digital.

1. **Proposta econòmica i avaluable amb criteris automàtics**

Les empreses licitadores han de presentar la proposició econòmica conforme al model que s’adjunta com a **Annex 2** a aquest plec i com a plantilla inclosa en l’eina de Sobre Digital – Presentació telemàtica d’ofertes, que inclourà tots els criteris d’adjudicació quantificables de forma automàtica.

No s’acceptaran les proposicions econòmiques que tinguin omissions, errades o esmenes que no permetin conèixer clarament allò que es considera fonamental per valorar-les.

A través de l’eina de Sobre Digital les empreses hauran de signar el document “*resum*” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants de la declaració responsable.

- Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

**11.12** La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.

**Dotzena. Mesa de contractació**

12.1 La Mesa de contractació està integrada pels membres que s’indiquen en l’apartat I del quadre de característiques, d’acord amb el Decret 198/2013, de 23 de juliol, pel qual s’aproven els Estatuts de l’Agència Catalana del Patrimoni Cultural.

**Tretzena. Comitè d’experts**

No es preveu per a aquesta licitació la constitució de Comitè d’experts.

**Catorzena. Determinació de la millor oferta.**

**14.1 Criteris d’adjudicació del contracte**

Per a la valoració de les proposicions i la determinació de la millor oferta s’ha d’atendre als criteris d’adjudicació establerts en l’apartat K del quadre de característiques.

**14.2 Obertura del sobre, valoració i classificació de les ofertes**

- Finalitzat el termini de presentació d’ofertes, en el dia, lloc i hora indicats en l’anunci de la licitació tindrà lloc l’obertura del sobre presentat per les empreses licitadores per part de la Mesa de Contractació.

La Mesa de Contractació qualificarà la declaració responsable i la resta de documentació continguda en el sobre i determinarà les empreses admeses a la licitació i les excloses, així com, si s’escau, les causes d’exclusió.

Sense perjudici de la comunicació a les persones interessades, aquestes circumstàncies es faran públiques mitjançant el seu perfil de contractant.

- Després de l’obertura del sobre es valoraran les ofertes d’acord amb els criteris d’adjudicació quantificables de forma automàtica establerts en els plecs.

- En la mateixa sessió, la Mesa de Contractació procedirà, prèvia exclusió, si s’escau, de les ofertes que no compleixin els requeriments establerts en el plec, a avaluar i classificar les ofertes de les empreses admeses.

La Mesa de Contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç perquè accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de serveis de contractació pública, d’acord amb la clàusula vuitena d’aquest plec.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin fer la valoració de les ofertes.

- Posteriorment, farà la proposta d’adjudicació a favor d’aquella empresa que hagi obtingut la millor puntuació i la remetrà a l’òrgan de contractació.

Per fer aquesta classificació, la Mesa tindrà en compte els criteris d’adjudicació assenyalats a l’apartat K del quadre de característiques i a l’anunci.

La Mesa podrà sol·licitar els informes tècnics que consideri necessaris abans de formular la proposta d’adjudicació. També podrà sol·licitar aquests informes quan consideri necessari verificar que les ofertes compleixen les especificacions tècniques dels plecs. Les proposicions que no compleixin aquestes prescripcions no seran objecte de valoració.

També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals.

La proposta d’adjudicació de la Mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

- Els actes d’exclusió de les empreses licitadores adoptats en relació amb l’obertura del sobre podran ser impugnats en els termes establerts a la clàusula trenta-novena.

**13.3** L’empat en les puntuacions obtingudes per les ofertes de les empreses licitadores, després de l’aplicació dels criteris d’adjudicació indicats a l’apartat K del quadre de característiques, es resol mitjançant l’aplicació dels criteris d’adjudicació específics per al desempat que s’especifiquen en l’esmentat apartat del quadre de característiques.

**13.4 Ofertes amb valors anormals o desproporcionats**

La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts en l’apartat L del quadre de característiques.

En el supòsit que una o diverses de les ofertes presentades incorrin en presumpció d’anormalitat, la Mesa de Contractació requerirà a l’/les empresa/es licitadora/es que l’/les hagi/n presentat perquè les justifiquin i desglossin raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, es requerirà a l’/les empresa/es licitadora/es, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini màxim de tres dies hàbils per presentar la informació i els documents que siguin pertinents a aquests efectes.

Les sol·licituds de justificació es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquest requeriment es comunicarà a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Transcorregut aquest termini, si la Mesa de Contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.

Si la Mesa de Contractació rep la informació i la documentació justificativa sol·licitada dins de termini, s’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.

**Catorzena. Requeriment de documentació previ a l’adjudicació**

14.1 Un cop feta la proposta d’adjudicació, la Mesa de Contractació, i si fos possible en la mateixa sessió en què s’avaluen i es classifiquen les ofertes i es fa la proposta esmentada, requerirà l’empresa proposada adjudicatària perquè, dins el termini de set dies hàbils a comptar de l’enviament del requeriment, presenti la documentació justificativa que s’esmenta a continuació.

Aquest requeriment s’efectuarà mitjançant notificació electrònica a través de l’e-NOTUM, integrat amb la Plataforma de serveis de contractació pública, d’acord amb la clàusula vuitena d’aquest plec.

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç perquè accedeixin a l’espai de l’eina en què han d’aportar la documentació corresponent.

La Mesa de Contractació comprovarà en el registre d’empreses licitadores corresponent que l’empresa que hagi presentat la millor oferta està degudament constituïda, el signant de la proposició té poder suficient per formular l’oferta, té la solvència econòmica, financera i tècnica o, si s’escau, la classificació corresponent i no està incursa en cap prohibició per contractar. Aquesta comprovació, si escau, també es farà respecte de les empreses a les capacitats de les quals aquella empresa recorri. Per tant, l’empresa que hagi presentat la millor oferta ha d’aportar únicament la documentació relativa a la capacitat i solvència requerida per participar en la licitació que no consti inscrita en aquests registres o no hi consti vigent o actualitzada, d’acord amb la clàusula onzena d’aquest plec:

- En cas que l’empresa recorri a les capacitats d’altres entitats, el compromís de disposar dels recursos necessaris al quals es refereix l’article 75.2 de la LCSP.

- Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.

- Document acreditatiu de la constitució de la garantia definitiva, d’acord amb el que estableix la clàusula quinzena.

- Qualsevol altra documentació que, específicament i per la naturalesa del contracte, es determini a l’apartat N i O del quadre de característiques del contracte.

En cas que l’empresa que hagi presentat la millor oferta pertanyi a un Estat membre de la Unió Europea o signatari de l’Espai Econòmic Europeu, es pot acreditar la seva capacitat, solvència i absència de prohibicions mitjançant una consulta a la llista oficial corresponent d’operadors econòmics autoritzats d’un Estat membre o bé mitjançant l’aportació de la documentació acreditativa dels aspectes esmentats, que s’ha de presentar, en aquest últim cas, en el termini de set dies hàbils.

**14.2** Un cop aportada per l’empresa licitadora que hagi presentat la millor oferta la garantia definitiva i la resta de documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini de 3 dies.

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent en puntuació. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP.

Així mateix, l’eventual falsedat en allò declarat per les empreses licitadores en la declaració responsable pot donar lloc a la causa de prohibició de contractar amb el sector públic prevista en l’article 71.1.e de la LCSP.

**Quinzena. Garantia definitiva**

**15.1** L’import de la garantia definitiva és el que s’assenyala en **l’apartat M del quadre de característiques**.

**15.2** Les garanties es poden prestar en alguna de les formes següents:

a) En efectiu o en valors de deute públic amb subjecció, en cada cas, a les condicions establertes reglamentàriament. L’efectiu i els certificats d’immobilització en els valors anotats s’han de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials.

b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit o societats de garantia recíproca autoritzats per operar a Espanya, que s’han de dipositar en algun dels establiments esmentats a l’apartat a).

c) Mitjançant contracte d’assegurança de caució amb una entitat asseguradora autoritzada per operar en la forma i condicions establertes reglamentàriament. El certificat de l’assegurança s’ha de lliurar en els establiments assenyalats a l’apartat a).

d) Mitjançant retenció de part del preu d’adjudicació. En aquest cas, el candidat proposat com empresa adjudicatària haurà de presentar, davant l’òrgan de contractació, un escrit demanant la retenció d’aquesta quantitat de la/es primera/es factura/es o, en el seu cas, del pagament de l’import total del contracte, en concepte de garantia definitiva.

**15.3** En el cas d’unió temporal d’empreses, la garantia definitiva es pot constituir per una o diverses de les empreses participants, sempre que en conjunt arribi a la quantia requerida **a l’apartat M del quadre de característiques** i garanteixi solidàriament a totes les empreses integrants de la unió temporal.

**15.4** La garantia definitiva respon dels conceptes definits a l’article 110 de la LCSP.

**15.5** En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, i ha de quedar constància documentada de la reposició.

**15.6** Quan, a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació. A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP.

**15.7** Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució.

**15.8** En el cas que la garantia no es reposi en els supòsits esmentats a l’apartat anterior, l’Administració podrà resoldre el contracte.

**15.9** En els supòsits especials previstos a l’article 107.2 de la LCSP i, en particular, en cas que l’oferta de l’empresa adjudicatària hagués estat incursa en presumpció d’anormalitat, l’empresa licitadora que hagi presentat la millor oferta haurà de presentar, a més de la garantia a què es refereixen els apartats anteriors, una garantia complementària de fins al 5% del preu del contracte, IVA exclòs, si així consta en **l’apartat M del quadre de característiques**.

**Setzena. Decisió de no adjudicar o subscriure el contracte i desistiment**

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte.

També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.

En ambdós supòsits es compensarà les empreses licitadores per les despeses en que hagin incorregut.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.

**Dissetena. Adjudicació del contracte**

**17.1** Un cop presentada la documentació a què fa referència la clàusula catorzena, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, **dins del termini de cinc dies hàbils següents a la recepció de la dita documentació**.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.

**17.2** La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que les empreses licitadores hagin designat en presentar les seves proposicions, un avís de la posada a disposició de la notificació. Així mateix, el correu electrònic contindrà l’enllaç per accedir-hi.

**Divuitena. Formalització i perfecció del contracte**

**18.1** El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica.

L’empresa o les empreses adjudicatàries podran sol·licitar que el contracte s’elevi a escriptura pública, i seran a càrrec seu les despeses corresponents.

**18.2** La formalització del contracte s’efectuarà en el termini màxim de quinze dies hàbils següents al dia en què s’efectuï la notificació de l’adjudicació a les empreses licitadores a què es refereix la clàusula anterior.

**18.3** Si el contracte no es formalitza en el termini indicat a l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, exclòs l’IVA, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar l’empresa en prohibició de contractar, d’acord amb l’article 71.2.b) de la LCSP.

Si el contracte no es formalitza en el termini indicat per causes imputables a l’Administració, s’haurà d’indemnitzar l’empresa adjudicatària pels danys i perjudicis que li pugui ocasionar la demora.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula catorzena, i seran aplicables els terminis previstos en els apartats anteriors.

**18.4** Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

**18.5** El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

**18.6** El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

**18.7** La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant.

**18.8** Un cop formalitzat el contracte, es comunicaran al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària i l’import d’adjudicació del contracte, juntament amb el desglossament corresponent de l’IVA, i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al Registre Públic de Contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.

**III. DISPOSICIONS RELATIVES A L’EXECUCIÓ DEL CONTRACTE**

**Dinovena. Condicions especials d’execució**

Les condicions especials en relació amb l’execució, d’obligat compliment per part de l’empresa o les empreses contractistes i, si s’escau, per l’empresa o les empreses subcontractistes, són les que s’estableixen en **l’apartat O del quadre de característiques**, així com les que s’estableixen com a tals en altres clàusules d’aquest plec.

**Vintena. Execució i supervisió dels serveis**

El contracte s’executarà amb subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa o empreses contractistes la persona responsable del contracte a la qual es refereix la clàusula vint-i-tresena d’aquest plec.

**Vint-i-unena. Programa de treball**

L’empresa o empreses contractistes estaran obligades a presentar un programa de treball que haurà d’aprovar l’òrgan de contractació quan així es determini en l’apartat G.1 del quadre de característiques i, en tot cas, en els serveis que siguin de tracte successiu.

**Vint-i-dosena. Compliment de terminis i correcta execució del contracte**

**22.1** L’empresa contractista està obligada a complir el termini total d’execució del contracte i els terminis parcials fixats, si s’escau, en el programa de treball.

**22.2** Si l’empresa contractista incorre en demora respecte del compliment dels terminis total o parcials, per causes que li siguin imputables, l’Administració podrà optar, ateses les circumstàncies del cas, per resoldre el contracte amb pèrdua de la garantia o per impossar penalitats, en la forma i condicions establertes en l’article 193 i 194 de la LCSP i especificades en l’apartat P.1 del quadre de característiques.

L’Administració tindrà la mateixa facultat si l’empresa contractista incompleix parcialment, per causes que li siguin imputables, l’execució de les prestacions definides en el contracte.

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requerirà intimació prèvia per part de l’Administració.

**22.3** En cas de compliment defectuós de la prestació objecte del contracte o d’incompliment de les obligacions contractuals essencials o dels compromisos assumits per l’empresa o les empreses contractistes, o de les condicions especials d’execució que consten en l’apartat O del quadre de característiques es podrà acordar la imposició de les penalitats establertes en l’apartat P.2 del quadre de característiques.

**22.4** En cas d’incompliment de les obligacions en matèria mediambiental, social o laboral a què es refereix la clàusula vint-i-novena d’aquest plec, s’imposaran les penalitats establertes en l’apartat P.3 del quadre de característiques.

**24.5** En cas d’incompliment de l’obligació d’informació sobre les condicions de subrogació en contractes de treball, s’imposaran les penalitats establertes en l’apartat P.4 del quadre de característiques.

**22.6** En cas d’incompliment de l’empresa contractista de les condicions que estableixen la clàusula trenta-quatrena d’aquest plec i l’article 215.2 de la LCSP per subscriure subcontractes, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, s’imposaran les penalitats, de les quals respondrà la garantia definitiva, establertes en l’apartat P.5 del quadre de característiques.

**22.7** Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista o sobre la garantia que, si s’escau, s’hagi constituït, quan no es puguin deduir dels pagaments esmentats.

**22.8** En els supòsits d’incompliment parcial o compliment defectuós o de demora en l’execució en què no estigui prevista una penalitat o en què aquesta no cobreixi els danys causats a l’Administració, s’exigirà al contractista la indemnització per danys i perjudicis.

**Vint-i-tresena. Persona responsable del contracte**

Amb independència de la unitat encarregada del seguiment i l’execució ordinària del contracte, es designa com a persona responsable del contracte la que es determina en l’apartat V del quadre de característiques, que exercirà les funcions següents:

1. Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.
2. Adoptar la proposta sobre la imposició de penalitats.
3. Emetre un informe on determini si el retard en l’execució és produït per motius imputables al contractista.

Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.

El responsable del contracte pot ser una persona física o jurídica vinculada a l’Administració contractant o aliena a aquesta. El seguiment del contracte també es podrà encomanar a vàries persones perquè realitzin les funcions de forma conjunta.

**Vint-i-quatrena. Resolució d’incidències**

Les incidències que puguin sorgir entre l’Administració i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 191 de la LCSP i l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

**Vint-i-cinquena. Resolució de dubtes tècnics interpretatius**

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració i no vinculant.

**IV. DISPOSICIONS RELATIVES ALS DRETS I OBLIGACIONS DE LES PARTS**

**Vint-i-sisena. Abonaments a l’empresa contractista**

**26.1** L’empresa contractista tindrà dret a l’abonament del preu dels serveis efectivament lliurats i instal·lats i formalment rebuts per l’Agència.

**26.2 El pagament a l’empresa contractista s’efectuarà contra presentació de factura expedida d’acord amb la normativa vigent sobre factura electrònica**, en els terminis i les condicions establertes en l’article 198 de la LCSP.

D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic[[6]](#footnote-6).

Les dades identificatives de l’òrgan administratiu amb competències en matèria de comptabilitat pública, de l’òrgan de contractació i del destinatari, que l’empresa contractista haurà de fer constar en les factures corresponents, són les següents:

Agència Catalana del Patrimoni Cultural

NIF: Q0801970E

El registre de factures de la Generalitat de Catalunya no admetrà factures sense Codi d' Expedient Informació codis DIR3

* Unitat Tramitadora:

A09006174 AGÈNCIA CATALANA DE PATRIMONI CULTURAL c. Portaferrissa 1 (Palau Moja) 08002 Barcelona

* Òrgan Gestor:

A09006174 AGÈNCIA CATALANA DE PATRIMONI CULTURAL c. 1 (Palau Moja) 08002 Barcelona

* Oficina Comptable:

A09006174 AGÈNCIA CATALANA DE PATRIMONI CULTURAL c. Portaferrissa 1 (Palau Moja) 08002 Barcelona.

El seguiment de l’estat de les factures es podrà consultar al web del Departament de la Vicepresidència i d’Economia i Hisenda a l’apartat de Tresoreria i Pagaments (*consulta de l’estat de factures i pagaments de documents*), a partir de l’endemà del registre de la factura.

**26.3** En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.

**26.4** L’empresa contractista podrà realitzar els treballs amb major celeritat de l’establerta en el contracte. Tanmateix, no tindrà dret a percebre en cada any, qualsevol que sigui l’import del què s’ha executat o de les certificacions expedides, major quantitat que la consignada a l’anualitat corresponent, afectada pel coeficient d’adjudicació.

**27. 5** L’empresa contractista podrà transmetre els drets de cobrament en els termes i condicions establerts en l’article 200 de la LCSP.

**Vint-i-setena. Responsabilitat de l’empresa contractista**

L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a l’Administració o per a terceres persones de les omissions, errors, mètodes inadequats o conclusions incorrectes en l’execució del contracte.

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració.

**Vint-i-vuitena. Altres obligacions de l’empresa contractista**

1. L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.

També està obligada a complir les disposicions vigents en matèria fiscal i d’integració social de persones amb discapacitat.

En cas que les persones treballadores de l’empresa contractista hagin de prestar serveis a les dependències de l’Agència Catalana del Patrimoni Cultural o dels seus centres adscrits, l’empresa contractista haurà d’aportar a la unitat encarregada de la prevenció de riscos laborals de l’Agència Catalana del Patrimoni Cultural, amb la màxima antelació possible abans de l’inici del servei, la documentació a què obliga la normativa de prevenció de riscos laborals en matèria de concurrència d’activitats empresarials.

L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula vint-i-dosena d’aquest plec.

1. L’empresa contractista s’obliga a complir les condicions salarials de les persones treballadores de conformitat amb el conveni col·lectiu sectorialaplicable.
2. L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.
3. L’empresa contractista ha d’emprar el català en les seves relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si s’escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

L’empresa contractista ha de lliurar els treballs objecte d’aquest contracte, almenys, en català. Específicament, l’empresa contractista ha de redactar en llengua catalana la documentació del projecte i les llegendes dels plànols i documentació tècnica annexa, tant en paper com en suport digital, que s’obtingui com a resultat de la realització dels treballs segons les determinacions del clausulat específic del plec de prescripcions tècniques particulars.

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, l’empresa adjudicatària haurà d’adoptar les mesures de formació del seu personal necessàries per garantir que el personal que, si s’escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada.

En tot cas, l’empresa contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran, les empreses contractistes i, si escau, les empreses subcontractistes, han d’emprar l’aranès d’acord amb la Llei 35/2010, d'1 d'octubre, de l'occità, aranès a l'Aran, i amb la normativa pròpia del Conselh Generau d’Aran que la desenvolupi.

e) L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’Administració contractant responsable del fitxer de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.

En cas que l’execució del contracte impliqui que l’empresa contractista tracti o accedeixi a dades de caràcter personal caldrà formalitzar un contracte amb l’empresa com a encarregada del tractament, el qual es pot ajustar al model que s’adjunta com a **annex 11** en aquest plec.

En cas que l’execució del contracte impliqui que es tractin o s'accedeixin a dades de categories especials, que afectin a persones vulnerables o a qualsevol altre dels supòsits previstos per als tractaments de dades considerats d’elevat risc, caldrà complementar o ampliar aquest contracte previst a l’**annex 11** per recollir aquests riscos i les mesures de seguretat addicionals que calgui, o bé redactar-ne un d’específic

En cas que l’execució del contracte no impliqui que l’empresa contractista tracti o accedeixi a dades de caràcter personal, però hi pugui haver un tractament incidental, o es pugui donar el cas que el personal de l’empresa contractista, per a la realització del treball, requereixi tractar alguna dada del personal al servei de l’administració pública, caldrà formalitzar un contracte amb l’empresa, el qual es pot ajustar al model que s’adjunta com a **annex 12** en aquest plec.

f) L’empresa contractista es compromet a facilitar la informació que sigui necessària per a donar compliment a les obligacions establertes per la Llei 19/2014, de transparència, accés a la informació pública i bon govern.

Aquesta informació serà facilitada a l’ens contractant prèvia sol·licitud per part d’aquest. La informació al complet serà facilitada en un termini d’un mes a comptar des de la sol·licitud formulada per l’ens contractant, excepte que el contractista pugui acreditar la impossibilitat material de facilitar la informació en aquest termini. En cas de no compliment d’aquesta obligació de facilitació d’informació, l’òrgan de contractació queda facultat per a resoldre el contracte sense que el contractista tingui dret a reclamar cap indemnització al seu favor. Així mateix, l’adjudicatari haurà de respondre pels danys i perjudicis que es derivin per a l’ens contractant de l’incompliment d’aquesta obligació, havent de respondre per aquest concepte la garantia definitiva constituïda per l’adjudicatari.

D’acord amb l’article 43.9 del Decret 8/2021, de 9 de febrer, sobre la transparència i el dret d'accés a la informació pública “les persones adjudicatàries de contractes de serveis que s'han de prestar en les dependències de l'entitat contractant, han de facilitar a l'òrgan de contractació, d'acord amb el format que aquest estableixi, una llista anonimitzada dels llocs de treball ocupats i de la classificació professional del personal que la persona adjudicatària adscriu a l'execució del contracte”. Així mateix, “aquest personal no té en cap cas la consideració de personal al servei de l'entitat contractant ni pot ocupar llocs de treball d'aquesta, per la qual cosa mantenen el vincle laboral amb la persona adjudicatària o, si escau, amb l'entitat subcontractada.

g) En cas que així es prevegi en l’apartat N del quadre de característiques, l’empresa o les empreses contractistes han d’acreditar que el personal que adscriuen a l’execució del contracte compleix el previst en l’article 13.5 de la Llei orgànica 1/1996, de 15 de gener, de Protecció jurídica del menor, de modificació parcial del Codi Civil i de la Llei d’enjudiciament civil.

h) L’empresa o les empreses contractistes han de complir, si s’escau, les obligacions recollides en l’Annex 4 d’aquest plec, relatiu a regles especials respecte del personal de l’empresa contractista que adscriurà a l’execució del contracte.

i) En cas que una norma legal, conveni col·lectiu, acord de negociació col·lectiva d’eficàcia general o l’oferta presentada imposin a l’adjudicatari l’obligació de subrogar-se com a ocupador en les relacions laborals del personal adscrit al servei, **l’empresa contractista s’obliga a subrogar-se com a ocupadora en les relacions laborals de les persones treballadores adscrites a l’execució d’aquest contracte, d’acord amb la informació sobre les condicions dels contractes respectius que es facilita en l’annex 3 d’aquest plec.**

**Quan s’iniciï una nova licitació del contracte, l’empresa contractista quedarà obligada a proporcionar a l’òrgan de contractació la informació relativa a les condicions dels contractes de les persones treballadores que hagin de ser objecte de subrogació.** En concret, com a part d’aquesta informació, s’obliga a aportar les llistes del personal objecte de subrogació indicant el conveni col·lectiu aplicable i els detalls de categoria, tipus de contracte, jornada, data d’antiguitat, venciment del contracte, salari brut anual de cada treballador, així com tots els pactes en vigor aplicables als treballadors als quals afecti la subrogació. **L’incompliment d’aquesta obligació donarà lloc a la imposició de les penalitats** establertes en la clàusula vint-i-dosena d’aquest plec.

En cas que la informació proporcionada no fos correcta, es considerarà que l’empresa ha incomplert l’obligació d’informació esmentada, als efectes d’imposició de penalitats i sense perjudici de que l’empresa sigui considerada responsable dels danys i perjudicis que això pogués ocasionar a l’empresa adjudicatària del nou contracte. A aquest efecte, es podrà retenir la garantia definitiva constituïda per a la contractació del contracte objecte d’aquest plec fins que l’empresa no hagi reparat els referits danys i perjudicis.

L’empresa contractista assumeix l’obligació de respondre dels salaris impagats als seus treballadors que hagin de ser objecte de subrogació i de les cotitzacions a la Seguretat Social meritades, fins i tot en el supòsit que aquest contracte es resolgui i les persones treballadores siguin subrogades per una nova empresa contractista, sense que en cap cas l’obligació esmentada correspongui a aquesta última. En aquest cas, l’Administració, una vegada acreditada la falta de pagament dels salaris esmentats, ha de procedir a la retenció de les quantitats degudes al contractista per garantir el pagament dels salaris esmentats, i a la no-devolució de la garantia definitiva mentre no se n’acrediti l’abonament.

j) Si escau per l’objecte del contracte, l’empresa contractista s’obliga a prestar el contracte amb la continuïtat convinguda i garantir als particulars el dret a utilitzar-lo en les condicions que s’hagin establert i mitjançant l’abonament, si s’escau, de la contraprestació econòmica fixada; de cuidar del bon ordre del contracte; d’indemnitzar els danys que es causin a tercers com a conseqüència de les operacions requerides per portar a terme el contracte, amb l’excepció dels que es produeixin per causes imputables a l’Administració; i de lliurar, si s’escau, les obres i instal·lacions a què estigui obligat en l’estat de conservació i funcionament adequats.

k) En cas de tractar-se de contractes de serveis que tinguin per objecte desenvolupar i posar a disposició productes protegits per un dret de propietat intel·lectual o industrial, cal tenir en compte que, d’acord amb l’article 308 de la LCSP, aquests porten aparellada la cessió dels drets esmentats a l’Administració contractant, llevat que es prevegi altrament en el plec. A més, aquest precepte també disposa que encara que el plec n’exclogui la cessió, l’òrgan de contractació pot sempre autoritzar l’ús del producte corresponent als ens, organismes i entitats pertanyents al sector públic.

**Vint-i-novena. Prerrogatives de l’Administració**

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

**Trentena. Modificació del contracte**

**30.1** El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP.

**30.2** Modificacions previstes

La modificació del contracte es durà a terme en el/s supòsit/s, amb les condicions, l’abast i els límits que es detallen en **l’apartat Q del quadre de característiques**.

Aquestes modificacions són obligatòries per a l’empresa contractista.

El procediment per modificar el contracte es tramitarà, d’acord amb el previst a la clàusula vint-i-quatrena d’aquest plec, mitjançant expedient contradictori que inclourà necessàriament les actuacions descrites en l’article 191 de la LCSP i l’article 97 del RGLCAP.

En cap cas la modificació del contracte podrà suposar l’establiment de nous preus unitaris no previstos en el contracte.

**30.3** Modificacions no previstes

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP.

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

**30.4** Les modificacions del contracte es formalitzaran de conformitat amb el que estableix l’article 153 de la LCSP i la clàusula dinovena d’aquest plec.

**30.5** L’anunci de modificació del contracte, juntament amb les al·legacions de l’empresa contractista i de tots els informes que, si escau, es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.

**30.6 En els casos en què es determini el preu mitjançant unitats d’execució**, no tenen la consideració de modificacions la variació que durant l’execució correcta de la prestació es produeixi exclusivament en el nombre d’unitats realment executades sobre les que preveu el contracte, les quals es poden recollir en la liquidació, sempre que no representin un increment de la despesa superior al 10 per cent del preu del contracte.

**Trenta-unena. Suspensió del contracte**

El contracte podrà ser suspès per acord de l’Administració o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a l’Administració amb un mes d’antelació.

En tot cas, l’Administració ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP.

L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

L’Administració ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.

**Trenta-dosena. Clàusula ètica**

**32.1** Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals.

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.

**32.2.A** Els licitadors, contractistes i subcontractistes assumeixen les obligacions previstes a l’apartat **O.1.D del quadre de característiques.**

**32.2.B** Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

**32.3** Totes aquestes obligacions i compromisos tenen la consideració de condicions especials d’execució del contracte.

**32.4** Les conseqüències o penalitats per l’incompliment d’aquesta clàusula seran les previstes a l’apartat P del quadre de característiques.

**V. DISPOSICIONS RELATIVES A LA SUCCESSIÓ, LA CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE**

**Trenta-tresena. Successió i cessió del contracte**

**33.1** Successió en la persona del contractista:

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.

**L’empresa contractista ha de comunicar a l’òrgan de contractació la circumstància que s’hagi produït.**

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

**33.2** Cessió del contracte:

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:

1. L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.
2. L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.
3. L’empresa cessionària tingui capacitat per contractar amb l’Administració, la solvència exigible en funció de la fase d’execució del contracte, i no estigui incursa en una causa de prohibició de contractar.
4. La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

**Trenta-quatrena. Subcontractació**

**34.1** L’empresa contractista pot concertar amb altres empreses la realització parcial de la prestació objecte d’aquest contracte, llevat que la prestació o una part d’aquesta l’hagi d’executar directament l’empresa contractista d’acord amb el que es preveu en **l’apartat S del quadre de característiques**.

**34.2** Les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional, definit per referència a les condicions de solvència professional o tècnica, dels subcontractistes a qui n’encomanaran la realització.

En el cas que les empreses contractistes vulguin subscriure contractes que no s’ajustin a allò indicat en l’oferta, aquests no es podran subscriure fins que transcorrin vint dies des que s’hagi cursat la notificació a l’òrgan de contractació i s’hagin aportat les justificacions a què es refereix el paràgraf següent, llevat que autoritzés expressament amb anterioritat o que es donés una situació justificada d’emergència o que exigís l’adopció de mesures urgents, excepte si l’Administració notifica dins d’aquest termini la seva oposició.

**34.3** Tant si s’ha previst en el plec l’obligació de les empreses licitadores d’indicar en les seves ofertes la part del contracte que tinguin previst subcontractar, com si no s’opta per establir aquesta exigència, l’empresa contractista ha de comunicar per escrit, després de l’adjudicació del contracte i, com a molt tard, quan iniciï la seva execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat, les dades de contacte i el representant o representants legals de l’empresa subcontractista, justificant suficientment l’aptitud d’aquesta per executar-la per referència als elements tècnics i humans de què disposa i a la seva experiència, i acreditant que no es troba incursa en prohibició de contractar.

Si l’empresa subcontractista té la classificació adequada per realitzar la part del contracte objecte de la subcontractació, la comunicació d’aquesta circumstància és suficient per acreditar la seva aptitud.

**34.4** L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes.

**34.5** La subscripció de subcontractes està sotmesa al compliment dels requisits i circumstàncies regulades en l’article 215 de la LCSP.

**34.6** La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte, com a conseqüència la imposició de les penalitats establertes en l’apartat **P.5 del quadre de característiques**:

a) La imposició al contractista d’una penalitat de fins a un 50 per 100 de l’import del subcontracte.

b) La resolució del contracte, sempre que es compleixin els requisits que estableix el segon paràgraf de la lletra f) de l’apartat 1 de l’article 211.

**34.7** Les empreses subcontractistes queden obligades només davant l’empresa contractista principal qui assumirà, per tant, la total responsabilitat de l’execució del contracte front a l’Administració, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral a què es refereix la clàusula vint-i-vuitena d’aquest plec. El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal.

Les empreses subcontractistes no tenen acció directa davant de l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

Si així s’indica en l’apartat S del quadre de característiques, es poden efectuar pagaments directes als subcontractistes, d’acord amb la disposició addicional cinquanta-unena de la LCSP.

**34.8** En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP.

**34.9** L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.

**34.10** Els subcontractes tenen en tot cas naturalesa privada.

**34.11** El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP.

Quan l’import de la subcontractació sigui igual o superior al 30% del preu del contracte, l’Administració comprovarà el compliment estricte de pagament a les empreses subcontractistes i a les empreses subministradores per part de l’empresa contractista. A aquests efectes, l’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen en la clàusula vint-i-dosena d’aquest plec, responent la garantia definitiva d’aquestes penalitats.

**Trenta-cinquena. Revisió de preus**

La revisió de preus aplicable a aquest contracte es detalla en l’apartat T del quadre de característiques. La revisió **periòdica i predeterminada** de preus només serà procedent quan el contracte s’hagi executat, almenys, en un 20% del seu import i hagin transcorregut dos anys des de la seva formalització.

L’import de les revisions que siguin procedents es farà efectiu, d’ofici, mitjançant l’abonament o el descompte corresponent en les certificacions o pagaments parcials.

**VI. DISPOSICIONS RELATIVES A L’EXTINCIÓ DEL CONTRACTE**

**Trenta-sisena. Recepció i liquidació**

La recepció i la liquidació del contracte es realitzarà conforme al que disposen els articles 210 i 310 de la LCSP i l’article 204 del RGLCAP.

L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si escau, requerirà la realització de les prestacions contractades i l’esmena dels defectes observats amb ocasió de la seva recepció.

**Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si escau, a la recuperació del preu satisfet.**

Els contractes de mera activitat o de mitjans s’extingiran pel compliment del termini inicialment previst o les pròrrogues acordades, sense perjudici de la prerrogativa de l’Administració de depurar la responsabilitat del contractista per qualsevol eventual incompliment detectat amb posterioritat.

A més, les unitats de recepció del contracte comprovaran el compliment efectiu de les condicions especials d’execució i de les clàusules contractuals que estableixen obligacions de l’ús del català i en matèria social, mediambiental o d’innovació, fent-ne referència expressa en els certificats de recepció i de correcta execució.

**Trenta-setena. Termini de garantia i devolució o cancel·lació de la garantia definitiva**

El termini de garantia és l’assenyalat en **l’apartat U del quadre de característiques** i començarà a computar a partir de la recepció dels serveis.

Si durant el termini de garantia s’acredita l’existència de vicis o defectes en els treballs efectuats, es reclamarà a l’empresa contractista que els esmeni.

Un cop s’hagin acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es dictarà d’ofici l’acord de devolució o cancel·lació de la garantia definitiva, d’acord amb el que estableix l’article 111 de la LCSP.

**Trenta-vuitena. Resolució del contracte**

Són causes de resolució del contracte les següents:

1. La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista.
2. La declaració de concurs o la declaració d’insolvència en qualsevol altre procediment.
3. El mutu acord entre l’Administració i el contractista.
4. La demora en el compliment dels terminis per part del contractista.
5. La demora en el pagament per part de l’Administració per un termini superior a sis mesos.
6. L’incompliment de l’obligació **principal** del contracte, així com l’incompliment de les obligacions **essencials** qualificades com a tals en aquest plec.
7. La impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïlladament o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.
8. El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament.
9. El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.
10. L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.
11. En cas de tractar-se d’un contracte complementari, per la resolució del contracte principal.

L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP.

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.

**VII. RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL**

**Trenta-novena. Règim de recursos**

**39.1** Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte són susceptibles del recurs administratiu d’alçada davant el consell/era de Cultura, d’acord amb el que estableixen la Llei 26/2010, del 3 d’agost, de règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

**39.2** Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

**Quarantena. Arbitratge**

Sens perjudici del que estableix la clàusula trenta-novena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’administració contractant i la/es empresa/es contractista/es, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’Arbitratge.

**Quaranta-unena. Règim d’invalidesa**

Aquest contracte està sotmès al règim d’invalidesa previst en els articles 38 a 43 de la LCSP.

**Quaranta-dosena. Jurisdicció competent**

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la modificació i l’extinció d’aquest contracte.

**ANNEX 1****: MODEL DE DECLARACIÓ RESPONSABLE**

El Sr./La Sra.......................................... amb NIF núm................., en nom propi / en representació de l’empresa .............., en qualitat de ........, i segons escriptura pública autoritzada davant Notari ......, en data ..... i amb número de protocol ...../o document ....., CIF núm. .............., domiciliada a........... carrer ........................, núm.........., (persona de contacte......................, adreça de correu electrònic ................, telèfon núm. ............... i fax núm.. .. .....................), opta a la contractació relativa a **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680).**

**DECLARA RESPONSABLEMENT**:

- Que el perfil de l’empresa és el següent *(marcar amb una creu*):

Gran empresa...............................

Mitjana, petita o microempresa.....

- Que les facultats de representació que ostenta són suficients i vigents (si s’actua per representació); que reuneix totes i cadascuna de les condicions establertes legalment i no incorre en cap de les prohibicions per contractar amb l’Administració previstes als articles 65 a 97 de la LCSP.

- Que es troba al corrent del compliment de les obligacions tributàries i amb la Seguretat Social.

- Que es troba inscrita en el Registre electrònic d’empreses licitadores (RELI) o bé al Registre Oficial de licitadors i empreses classificades del sector públic (ROLECE) o bé al registre equivalent dels estats membres de la Unió Europea.

- Que disposa de l’habilitació empresarial o professional, així com de la solvència econòmica i financera i tècnica o professional exigides en aquests PCAP i que es compromet a adscriure a l’execució del contracte els mitjans personals / materials exigits als Plecs administratius i tècnics.

- Que, en el cas de recórrer a solvència externa, compta amb el compromís per escrit de les entitats corresponents per a disposar dels seus recursos i capacitats per a utilitzar-los en l’execució del contracte.

- Que, en cas que les activitats objecte del contracte impliquin contacte habitual amb menors d’edat, disposa de les certificacions legalment establertes i vigents per acreditar que totes les persones que s’adscriguin a la realització de dites activitats no han estat condemnades per sentència ferma per algun delicte contra la llibertat i indemnitat sexuals.

|  |  |  |  |
| --- | --- | --- | --- |
| Nom i cognoms | Núm. de DNI/NIF | Adreça de correu electrònic | Telèfon **mòbil** de contacte |
| ... | ... | ... | ... |
| ... | ... | ... | ... |

- Que autoritzo l’òrgan de contractació per tal que dugui a terme les notificacions de l’expedient de contractació de manera electrònica, mitjançant el servei e-NOTUM, i designo com a persona autoritzada per a rebre les notificacions corresponents a:

- Que compleix amb tots els deures que en matèria preventiva estableix la Llei 31/1995, de 8 de novembre, de prevenció de riscos laborals i que disposa dels recursos humans i tècnics necessaris per fer front a les obligacions que puguin derivar-se del Reial Decret 171/2004, de 30 de gener, pel qual es desenvolupa l’article 24 de la Llei 31/1995, en matèria de coordinació d’activitats empresarials.

- Que no ha celebrat cap acord amb altres operadors econòmics destinats a falsejar la competència en l’àmbit d’aquest contracte i que no coneix cap conflicte d’interessos vinculat a la seva participació en aquest procediment de contractació.

- Que la plantilla de l’empresa està integrada per un nombre de persones treballadores amb discapacitat no inferior al 2% o que s’ha adoptat alguna de les mesures alternatives previstes en la legislació vigent.

 SÍ  NO  NO obligat per normativa

- Que l’empresa disposa d’un pla d’igualtat d’oportunitats entre les dones i els homes.

 SÍ  NO  NO obligat per normativa

- Respecte l’Impost sobre el valor afegit (IVA) l’empresa:

 Està subjecta a l’IVA.

 Està no subjecta o exempta de l’IVA i són vigents les circumstàncies que donaren lloc a la no-subjecció o l’exempció.

- Respecte l’Impost d’Activitats Econòmiques (IAE) l’empresa:

 Està subjecta a l’IAE.

 Està no subjecta o exempta de l’IAE i són vigents les circumstàncies que donaren lloc a la no-subjecció o l’exempció.

- Que, en el cas que formulin ofertes empreses vinculades, el grup empresarial a què pertanyen és (*indicar les empreses que el composen*).

- Que, cas de resultar proposat com a adjudicatari, es compromet a aportar la documentació assenyalada en la clàusula quinzena.

- Que es troba assabentat de les condicions que resten establertes en els corresponents Plecs tant administratius com tècnics que regeixen aquesta contractació les quals tindran caràcter contractual i les accepta incondicionadament.

- Que ha tingut en compte en l’elaboració de la seva oferta les obligacions vigents en matèria de protecció del treball, condicions de treball i prevenció de riscos laborals i protecció del medi ambient.

- Que com a signant d’aquesta declaració tinc capacitat suficient, en la representació amb la qual actuo, per comparèixer i signar aquesta declaració i la resta de documentació requerida per contractar, inclosa l’oferta econòmica.

I per a que així consti, signo la present declaració.

*(lloc i data) (Signatura del/de la proposant) / (Signatures dels proposants en cas d’unió temporal d’empreses)*

**ANNEX 2:** **MODEL D’OFERTA ECONÒMICA I ALTRES CRITERIS AUTOMÀTICS**

El/la senyor/a ............................................................................................, titular del DNI número .............................., com representant legal de l’empresa .......................................................... , titular del CIF número......................................................................., domiciliada a ..................................................................................................................................... declara que, assabentat/ada de les condicions i els requisits que s'exigeixen per poder ser adjudicatari/ària del contracte administratiu dels **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680)** presenta l’oferta següent [[7]](#footnote-7):

# Oferta Econòmica: es compromet a executar-lo amb estricte subjecció als requisits i condicions estipulades, per la quantitat total de.........................................EUR, dels quals.......................................EUR, corresponen al preu del contracte i ..................................EUR corresponen a l'Impost sobre el Valor Afegit (IVA).

* Pel que fa a la **concentració**: es compromet a executar-lo amb estricte subjecció als requisits i condicions estipulades, per la quantitat total de.........................................EUR, dels quals.......................................EUR, corresponen al preu del contracte i ..................................EUR corresponen a l'Impost sobre el Valor Afegit (IVA).
* Pel que fa a la **dispersió**: es compromet a executar-lo amb estricte subjecció als requisits i condicions estipulades, per la quantitat total de.........................................EUR, dels quals.......................................EUR, corresponen al preu del contracte i ..................................EUR corresponen a l'Impost sobre el Valor Afegit (IVA).

\*Els licitadors hauran de presentar junt amb aquest Annex un pressupost de manera desglossada (Model Annex 2 bis). Sense aquest pressupost desglossat no serà admesa l’oferta.

1. Altres criteris avaluables automàticament (emplenar la següent graella segons els criteris d’adjudicació automàtics de l’apartat K.1.2 del plec de clàusules administratives):
* Calendari: Es compromet a reduir el número de dies de circuit en la prestació del servei de transports (marcar amb una X el que s’ofereixi):

1 dia: [ ]

2 dies: [ ]

3 dies: [ ]

* Recursos humans:. Es compromet a augmentar el nombre de personal tècnic adscrit respecte al mínim exigit en el PPT (3 tècnics), en (marcar amb una X el que s’ofereixi):

1 tècnic addicional: [ ]

2 tècnics addicionals: [ ]

I per a que així consti, signo la present oferta.

(lloc i data)

*(Signatura del/de la proposant) / (Signatures dels proposants en cas d’unió temporal d’empreses)*

**ANNEX 2 bis.** **DESGLOSSAMENT PRESSUPOST MODEL OFERTA ECONÒMICA (exp. ACPC 2024-680)**

|  |
| --- |
| **CONCENTRACIÓ** |
|    | Import pressupost licitació (IVA exclòs) | Oferta presentada (IVA exclòs) |
| **Embalatge i muntatge** | **Tasques d'embalatge i muntatge al Museu d'Art de Girona** | **8.060,00 €** |  |
|  | Treballs de 3 tècnics durant 4 jornades (a raó de 325 € x jornada/tècnic) | 3.900,00 € |  |
|  | Materials de protecció i embalatge per a 53 obres | 2.400 € |  |
|  | Producció d’1 caixa  | 460 € |  |
|  | Retirada i emmagatzematge de caixes buides | 1.300 € |  |
| **Concentració obres de Catalunya** | **Càrrega d'obres a diversos orígens de Catalunya i descàrrega a Girona (inclou desembalatge, pernoctes en magatzems de seguretat i escortes policials)** | **9.410,74 €** |  |
|  | Embalatge, càrrega, transport, desembalatge i lliurament de 48 obres de 9 orígens de Barcelona | 4.790,74 € |  |
|  | Embalatge, càrrega, transport i lliurement d'1 obra d'1 origen de Lleida | 900,00 € |  |
|  | Embalatge, càrrega, transport i lliurement d'1 obra d'1 origen de Sabadell | 550,00 € |  |
|  | Embalatge, càrrega, transport i lliurement d'1 obra d'1 origen d'Alp | 1.310,00 € |  |
|  | Embalatge, càrrega, transport i lliurement d'1obra d'1 origen de Canejan | 1.310,00 € |  |
|  | Embalatge, càrrega, transport i lliurement d'1 obra d'1 origen de Sant Feliu de Boada | 550,00 € |  |
| **Concentració obres d’Espanya** | **Càrrega d'obres a diversos orígens de Catalunya i descàrrega a Girona (inclou desembalatge, pernoctes en magatzems de seguretat i escortes policials)** | **4.100,00 €** |  |
|  | Embalatge, càrrega, transport i lliurament de 6 obres d'1 origen de Madrid | 4.100,00 € |  |
| **Correus (\*)** | **Despeses de viatge i dietes correus (provisió):**  | **798,00 €** |  |
|  | 1 correu procedència Barcelona. Inclou les següents despeses estimatives: bitllets tren AVE (110€), dietes 1 dia (60 €/persona), despeses i gestió  | 178,50 € |  |
|  | 1 correu procedència Madrid: 567 €/personaInclou les següents despeses estimatives: bitllet tren AVE (350 €), dieta (60 €/dia), 1 nit hotel ( 180 € /nit), despeses i gestió | 619,50 € |  |
| **Despeses de gestió** |  | **1.200,00 €** |  |
|  | Gestió i coordinació de permisos i escortes, gestió i coordinació d'equips | 1.200,00 € |  |
| **TOTAL PARCIAL CONCENTRACIÓ SENSE IVA** | **23.568,74 €** |  |

|  |
| --- |
| **DISPERSIÓ** |
|  |  | Import pressupost licitació (IVA exclòs) | Oferta presentada (IVA exclòs) |
| **Desmuntatge i reembalatge** | **Tasques de desmuntatge i embalatge al Museu d'Art de Girona** | **4.515,00 €** |  |
|  | Treballs de 3 tècnics durant 4 jornades (a raó de 325 € x jornada/tècnic) | 3.900,00 € |  |
|  | Lliurament de caixes i materials de protecció i embalatge ja existents  | 615 € |  |
| **Dispersió obres a Catalunya** | **Càrrega d'obres al Museu d'Art de Girona i descàrrega a diversos destins de Catalunya (inclou embalatge, pernoctes en magatzems de seguretat i escortes policials)** | **9.410,74 €** |  |
|  | Embalatge, càrrega, transport, desembalatge i lliurament de 48 obres de 9 orígens de Barcelona | 4.790,74 € |  |
|  | Embalatge, càrrega, transport i lliurement d'1 obra d'1 origen de Lleida |  900,00 €  |  |
|  | Embalatge, càrrega, transport i lliurement d'1 obra d'1 origen de Sabadell |  550,00 €  |  |
|  | Embalatge, càrrega, transport i lliurement d'1 obra d'1 origen d'Alp |  1.310,00 €  |  |
|  | Embalatge, càrrega, transport i lliurement d'1obra d'1 origen de Canejan |  1.310,00 €  |  |
|  | Embalatge, càrrega, transport i lliurement d'1 obra d'1 origen de Sant Feliu de Boada |  550,00 €  |  |
| **Dispersió obres a Espanya** | **Càrrega d'obres al Museu d'Art de Girona i descàrrega a diversos destins d'Espanya (inclou embalatge, pernoctes en magatzems de seguretat i escortes policials)** | **4.100,00 €** |  |
|  | Embalatge, càrrega, transport i lliurament de 6 obres d'1 origen de Madrid | 4.100,00 € |  |
| **Correus (\*)** | **Despeses de viatge i dietes correus (provisió):**  | **798,00 €** |  |
|  | 1 correu procedència Barcelona. Inclou les següents despeses estimatives: bitllets tren AVE (110€), dietes 1 dia (60 €/persona), despeses i gestió | 178,50 € |  |
|  | 1 correu procedència Madrid: 567 €/personaInclou les següents despeses estimatives: bitllet tren AVE (350 €), dieta (60 €/dia), 1 nit hotel ( 180 € /nit), despeses i gestió | 619,50 € |  |
| **Despeses de gestió** |  | **1.200,00 €** |  |
|  | Gestió i coordinació de permisos i escortes, gestió i coordinació d'equips | 1.200,00 € |  |
| **TOTAL PARCIAL DISPERSIÓ SENSE IVA** | **20.023,74 €** |  |

**ANNEX 3: INFORMACIÓ SOBRE LES CONDICIONS DE SUBROGACIÓ EN CONTRACTES DE TREBALL EN COMPLIMENT DEL QUE PREVEU L’ART. 130 DE LA LCSP.**

*(D’acord amb l’article 130 de la LCSP, en cas que una norma legal, un conveni col·lectiu o un acord de negociació col·lectiva d’eficàcia general imposi a l’adjudicatari l’obligació de subrogar-se com a ocupador en determinades relacions laborals, els serveis dependents de l’òrgan de contractació han de facilitar als licitadors, en aquest plec, la informació sobre les condicions dels contractes dels treballadors als quals afecti la subrogació que sigui necessària per permetre l’avaluació exacta dels costos laborals que implica aquesta mesura i han de fer constar igualment que aquesta informació es facilita en compliment del que preveu l’article 130 de la LCSP.*

*Com a part d’aquesta informació, en tot cas s’han d’aportar les* ***llistes del personal objecte de subrogació****, i s’ha d’indicar: el* ***conveni col·lectiu aplicable*** *i els detalls de* ***categoria****,* ***tipus de contracte****,* ***jornada****,* ***data d’antiguitat****,* ***venciment del contracte****,* ***salari brut anual*** *de cada treballador, així com tots els* ***pactes en vigor aplicables als treballadors als quals afecti la subrogació****).*

**No aplica.**

**ANNEX 4: REGLES ESPECIALS RESPECTE DEL PERSONAL DE L’EMPRESA CONTRACTISTA**

1. Correspon exclusivament a l’empresa contractista la selecció del personal que, acreditant els requisits de titulació i experiència exigits en els plecs, formarà part de l’equip de treball adscrit a l’execució del contracte, sense perjudici de la verificació per part de l’Administració del compliment d’aquells requisits.

L’empresa contractista procurarà que existeixi estabilitat en l’equip de treball, i que les variacions en la seva composició siguin puntuals i obeeixin a raons justificades, en ordre a no alterar el bon funcionament del servei, informant en tot moment a l’Administració.

1. **En relació amb les persones treballadores destinades a l’execució d’aquest contracte, l’empresa contractista assumeix l’obligació d’exercir de manera real, efectiva i continua, el poder de direcció inherent a tot empresari.** En particular, assumirà la negociació i el pagament dels salaris, la concessió de permisos, llicències i vacacions, les substitucions de les persones treballadores en els casos de baixa o absència, les obligacions legals en matèria de Seguretat Social, inclòs l’abonament de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l’exercici de la potestat disciplinaria, així com quants drets i obligacions es deriven de la relació contractual entre empleat i ocupador.
2. L’empresa contractista vetllarà especialment perquè les persones treballadores adscrites a l’execució del contracte desenvolupin la seva activitat sense extralimitar-se en les funcions desempenyorades respecte de l’activitat delimitada en els plecs com a objecte del contracte.
3. L’empresa contractista estarà obligada a executar el contracte en les seves pròpies dependències o instal·lacions, llevat que, excepcionalment, sigui autoritzada a prestar els seus serveis en les dependències administratives. En aquest cas, el personal de l’empresa contractista ocuparà espais de treball diferenciats del que ocupin els empleats públics. Correspon també a l’empresa contractista vetllar pel compliment d’aquesta obligació. En l’expedient haurà de fer-se constar motivadament la necessitat que, per a l’execució del contracte, els serveis es prestin en les dependències administratives.
4. L’empresa contractista haurà de designar, al menys, un coordinador tècnic o responsable integrat en la seva pròpia plantilla, que tindrà entre les seves obligacions les següents:
* Actuar com a interlocutor de l’empresa contractista davant l’Administració, canalitzant, d’una banda, la comunicació entre aquella i el personal integrant de l’equip de treball adscrit al contracte i, d’una altra banda, de l’Administració, en tot el relatiu a les qüestions derivades de l’execució del contracte.
* Distribuir el treball entre el personal encarregat de l’execució del contracte, i impartir a aquests treballadors les ordres i instruccions de treball que siguin necessàries en relació amb la prestació del servei contractat.
* Supervisar el correcte compliment per part del personal integrant de l’equip de treball de les funcions que té encomanades, així com controlar l’assistència d’aquest personal al lloc de treball.
* Organitzar el règim de vacances del personal adscrit a l’execució del contracte, havent de coordinar-se adequadament l’empresa contractista com l’Administració contractant, per no alterar el bon funcionament del servei.
* Informar a l’Administració sobre les variacions, ocasionals o permanents, en la composició de l’equip de treball adscrit a l’execució del contracte.

**ANNEX 5: PREVENCIÓ DE RISCOS**

Quan l’execució del contracte suposi la intervenció de mitjans personals o tècnics del contractista a les dependències de l’ACPC, i en funció del risc que comporta, el contractista, en un termini màxim de deu dies naturals a comptar des del següent al de la formalització del contracte i amb caràcter previ a l’inici dels treballs, restarà obligat a elaborar i trametre la planificació preventiva duta a terme, en base a la informació facilitada per l’Agencia.

Dita planificació implementarà les previsions contingudes a la normativa general de prevenció de riscos laborals i de seguretat i salut en el treball, relatives a l’avaluació dels riscos detectats i les mesures específiques a adoptar per eliminar o reduir i controlar els esmentats riscos. Així mateix, el contractista haurà d’acreditar, en el termini assenyalat al paràgraf anterior, el compliment del deure d’informació i formació als treballadors implicats en els treballs d’execució esmentats en relació amb la planificació preventiva efectuada amb motiu de la concurrència empresarial.

Per tal de garantir durant l’execució del contracte l’aplicació coherent i responsable dels principis d’acció preventiva i dels mètodes de treball, així com el control de la interacció de les diferents activitats desenvolupades a les dependències de l’ACPC i l’adequació entre els riscos existents i les mesures aplicades, s’estableixen els següents medis de coordinació:

* L’intercanvi d’informació i de comunicacions entre l’ACPC i el contractista.
* La celebració de reunions periòdiques entre l’ACPC i el contractista.
* Les reunions conjuntes dels comitès de seguretat i salut de l’ACPC i del contractista o en el seu defecte, amb els delegats de prevenció.
* La impartició d’instruccions.
* L’establiment conjunt de mesures específiques de prevenció dels riscos existents en el centre de treball que puguin afectar els treballadors de l’ACPC i del contractista o de procediments o protocols d’actuació.
* La presència al centre de treball dels recursos preventius de l’ACPC i del contractista.
* La designació d’una o més persones encarregades de la coordinació de les activitats preventives.

**ANNEX 6: MODEL DE DECLARACIÓ DE CONSTITUCIÓ D’UNIÓ TEMPORAL D’EMPRESES (UTE)**

El/la senyor/a ..................................................................... amb DNI núm. .................... en representació de l’empresa ................................................................... amb NIF .............................;

El/la senyor/a ....................................................................... amb DNI núm. ..................... en representació l’empresa ................................................................... amb NIF ...................................;[[8]](#footnote-8)

**DECLAREN**

La voluntat de constituir una UTE per a participar en el procés de licitació que té per objecte el contracte administratiu dels **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680)**:

...,... % l’empresa ............................................................................................

...,... % l’empresa ............................................................................................

Que en cas de resultar adjudicatàries de l’esmentat procés de licitació es comprometen a constituir-se formalment en una UTE mitjançant escriptura pública.

Que designen com a representant de la UTE en aquest procés de licitació al/la senyor/a ............................................................................ amb DNI núm. ..............................

Que la denominació de la UTE a constituir és ................................................................ ; i el domicili per a les notificacions és .................................................................... núm. telèfon mòbil .........................; adreça de correu electrònic per rebre comunicacions (@) ................................................................

I com a prova de conformitat signen aquesta declaració,

(localitat i data)

(nom de l’empresa que es representa; signatura de cadascun dels representants de les diferents empreses i segell de les empreses)

**ANNEX 7: DECLARACIÓ RESPONSABLE RELATIVA A PARADISOS FISCALS**

El/la senyor/a ............................................................................................, titular del DNI número .................., com representant legal de l’empresa ....................................... , titular del CIF número ............................................................................,domiciliada a ...................................................................................................................................................... declara que, assabentat/ada de les condicions i els requisits que s'exigeixen per poder ser adjudicatari/ària del contracte administratiu del **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680).**

**DECLARA RESPONSABLEMENT:**

Que l’entitat que representa, o les seves empreses filials o les empreses interposades es comprometen:

Al compliment de la legislació tributària vigent i a no realitzar operacions financeres contraries a dita normativa en països considerats paradisos fiscals, segons la llista de països elaborada per les Institucions Europees o avalada per aquestes o, en el seu defecte, per l'Estat espanyol, o fora d'ells, i que siguin considerades delictives, en els termes legalment establerts, com ara delictes de blanqueig de capitals, frau fiscal o contra la Hisenda Pública.

I com a prova de conformitat signen aquesta declaració,

(localitat i data)

*(nom de l’empresa que es representa;*

*signatura del representant de l’empresa)*

**ANNEX 8: DECLARACIÓ DE CONCURRENCIA EN CONFLICTE D’INTERÈS**

Núm. de l’expedient de contractació: **ACPC-2024-680**

Objecte del contracte: **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona**

El senyor/a ............................................................. titular del NIF numero ........................, com representant legal o apoderat/ada de l’empresa ........................................................, domiciliada a .............................................., titular del CIF número ................................, als efectes del que estableix la Llei del Parlament de Catalunya 19/2014, de 29 de desembre, de transparència, accés a la informació i bon govern, declara que no es troba incursa en cap situació de conflicte d’interès o declara si es troba en alguna situació de conflicte d’interès:

.........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

*I com a prova de conformitat signen aquesta declaració,*

*(localitat i data)*

*(nom de l’empresa que es representa;*

*signatura del representant de l’empresa)*

**ANNEX 9. DECLARACIO DE SUBMISSIÓ A JUTJATS I TRIBUNALS ESPANYOLS**

El/la senyor/a ............................................................................................, titular del DNI número .................., com representant legal de l’empresa ....................................... , titular del CIF número ............................................................................,domiciliada a ...................................................................................................................................................... declara que, assabentat/ada de les condicions i els requisits que s'exigeixen per poder ser adjudicatari/ària del contracte administratiu dels **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680).**

**DECLARO RESPONSABLEMENT**

que l’empresa que represento o, si és el cas, l’empresari declarant, si s’escau, com a empresa estrangera, i en cas que el contracte s’executi a Espanya, aquesta es sotmetrà a la jurisdicció dels jutjats i tribunals espanyols de qualsevol ordre, per totes les incidències que de manera directa o indirecta poguessin sorgir del contracte, amb renúncia, en el seu cas, al fur jurisdiccional estranger que pogués correspondre-li.

I com a prova de conformitat signen aquesta declaració,

(localitat i data)

*(nom de l’empresa que es representa;*

*signatura del representant de l’empresa)*

**ANNEX 10. GARANTIES EN EL TRACTAMENT DE DADES DE CARÀCTER PERSONAL**

El/la senyor/a ............................................................................................, titular del DNI número .................., com representant legal de l’empresa ....................................... , titular del CIF número ............................................................................,domiciliada a ...................................................................................................................................................... declara que, assabentat/ada de les condicions i els requisits que s'exigeixen per poder ser adjudicatari/ària del contracte administratiu dels **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680).**

**DECLARA RESPONSABLEMENT:**

Que l’empresa que representa té la capacitat per aplicar, en cas que el contracte comporti el tractament de dades de caràcter personal, les mesures tècniques i organitzatives apropiades per garantir i acreditar que el tractament s’efectua de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals, amb la normativa de desenvolupament i d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.

I com a prova de conformitat signo aquesta declaració,

(localitat i data)

*(nom de l’empresa que es representa;*

*signatura del representant de l’empresa)*

# ANNEX 11: EXEMPLE DE CLÀUSULES CONTRACTUALS PER A ENCÀRRECS DE TRACTAMENT DE DADES PERSONALS ENTRE (òrgan de contractació) i (empresa contractista)

*(Aquestes clàusules només tenen caràcter orientatiu i s’han d'adaptar a les circumstàncies concretes del tractament que es dugui a terme)*

**REUNITS**

D’una banda, el/la Sr./Sra. *(nom i cognoms)*, *(càrrec)*.

I de l’altra, el/la Sr./Sra. *(nom i cognoms)*, amb DNI *(núm.)*, *(en nom propi / en nom i representació de l’empresa)*, en virtut de l’escriptura de poder mercantil, protocol *(núm.)*, autoritzada pel notari de l’Il·lustre Col·legi Notarial de Catalunya, Sr. *(nom i cognoms])*, en *(data)*, inscrita al Registre Mercantil de *(localitat)*, en *(data)*, en el full *(núm.)*, *(foli)*, *(volum)*, *(inscripció)*.

Ambdues parts, en l’exercici de les funcions que els estan legalment assignades, reconeixent-se recíprocament la capacitat legal necessària per obligar-se de comú acord.

**MANIFESTEN**

I. (Referència al contracte que fa necessari signar l’acord i altra informació que sigui necessària; incloure, si escau, el núm. d’expedient contracte. Exemple: Ambdues parts han signat un contracte per X, amb expedient X)

II. Atès que l’execució del contracte esmentat per part de (empresa contractista) comporta tractar dades personals de les quals és responsable (òrgan de contractació), (empresa contractista) té la consideració d’encarregada del tractament, d’acord amb el Reglament 2016/679 del Parlament Europeu i del Consell de 27 d’abril de 2016 (RGPD), relatiu a la protecció de les persones físiques pel que fa al tractament de dades personals i a la lliure circulació d’aquestes dades, i pel qual es deroga la Directiva 95/46/CE i la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD).

III. Que (empresa contractista) disposa de la capacitat i els recursos necessaris per tal de garantir que, en la seva qualitat d’encarregat del tractament, aplica les mesures tècniques i organitzatives apropiades per complir amb el que estableix la legislació de protecció de dades esmentada.

IV. La necessitat de signar un acord d’encàrrec de tractament de dades de caràcter personal en relació amb el contracte esmentat, en els termes que estableixen els articles 28 del RGPD i 33 de la LOPDGDD.

**CLÀUSULES**

**Primera**.- **Objecte de l’encàrrec de tractament**

Mitjançant aquest acord d’encàrrec s’habilita (empresa contractista), en qualitat d’encarregada del tractament (en endavant, l’encarregat), per tractar per compte de (òrgan de contractació), responsable del tractament (en endavant, el responsable) les dades de caràcter personal necessàries per prestar el servei de (...).

El tractament consistirà en (descripció del tractament i de les activitats concretes).

**Segona.- Identificació de la informació afectada**

Per executar les prestacions derivades del compliment de l’objecte d’aquest encàrrec, el responsable, posa a disposició de l’encarregat, la informació següent del/s tractament/s de dades (identificació tractament/s):

o (identificació del tipus de dades personals del/s tractament/s).

o (identificació de la categories de persones interessades del/s tractament/s).

**Tercera.- Durada**

La vigència d’aquest encàrrec de tractament queda vinculada a la durada del contracte subscrit que s’ha identificat en aquest document.

**Quarta**.**- Obligacions de l’encarregat**

L’encarregat i tot el seu personal s’obliguen a donar compliment a l’establert a l’article 28 del RGPD i, en particular, a:

a) Utilitzar les dades objecte de tractament, o les que reculli per a la seva inclusió, només per a la finalitat objecte d’aquest encàrrec, i respectar-ne la confidencialitat i el deure de secret, fins i tot després que en finalitzi l’objecte. En aquest sentit, garantirà que les persones autoritzades per tractar dades s’hagin compromès a respectar la confidencialitat o estiguin subjectes a una obligació de confidencialitat de natura estatutària.

b) Tractar les dades personals d’acord amb el que estableix la normativa vigent de protecció de dades i les instruccions del responsable, aplicant les mesures de seguretat establertes al Marc de Ciberseguretat de Protecció de Dades (MCPD) que corresponguin d’acord amb el nivell de risc bàsic (veure annex a aquest encàrrec).

Si l'encarregat considera que alguna de les instruccions infringeix el RGPD o qualsevol altra disposició en matèria de protecció de dades de la Unió o dels estats membres, l'encarregat n’ha d’informar immediatament el responsable.

c) Subcontractació: (en cas que s’hagi previst la subcontractació de prestacions que comportin el tractament de dades de caràcter personal)

L’encarregat ha de comunicar aquest fet per escrit i de forma fefaent al responsable, identificant de forma clara i inequívoca l’empresa subcontractista i les seves dades de contacte. La subcontractació es pot dur a terme si el responsable no hi manifesta oposició en el termini de (dies).

d) Assistir el responsable en el compliment de les obligacions establertes als articles 32 a 36 del RGPD –relatius a la seguretat de les dades personals–, així com en la resposta a l’exercici de drets de les persones interessades establerts en el capítol III del RGPD –relatiu al drets dels interessats.

e) Posar a disposició del responsable tota la informació necessària per permetre i contribuir a la realització d’auditories, incloses inspeccions, per part del responsable o un altre auditor autoritzat pel responsable.

f) (Quan el dret d’informació l’hagi de donar l’encarregat)

Facilitar, en el moment de recollir les dades, la informació relativa als tractaments de dades que es duran a terme. La redacció i el format en què es facilitarà la informació s'ha de consensuar amb el responsable, abans d’iniciar la recollida de les dades.

g) Informar el responsable, sense dilació indeguda, en qualsevol cas abans de 72 hores, i per correu electrònic a l'adreça indicada a la clàusula vuitena d’aquest encàrrec, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència.

h) (Suprimir / retornar al responsable) les dades personals un cop hagi finalitzat la prestació dels serveis de tractament.

Tant la supressió com la devolució ha de comportar l'esborrat total de les dades existents en els equips informàtics utilitzats per l'encarregat. No obstant això, l'encarregat pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.

i) Comunicar, en el cas d’ús de servidors, qualsevol canvi que es produeixi en relació amb la informació facilitada en la licitació.

**Cinquena.-Obligacions del responsable**

Correspon al responsable:

a) Lliurar a l'encarregat les dades a les quals es refereix la clàusula 2 d'aquest document.

b) Supervisar el tractament i vetllar, abans i durant el mateix, perquè l’encarregat compleixi la normativa en matèria de protecció de dades.

c) Altres obligacions que li puguin aplicar, d’acord amb la normativa de protecció de dades.

**Sisena.- Drets del responsable**

El responsable té dret a obtenir de l’encarregat tota la informació que consideri necessària relativa a les dades i els tractaments que es descriuen a la clàusula segona, així com a l’assistència per a la realització d’auditories, incloses inspeccions, de qualsevol autoritat de control o altre organisme autoritzat.

**Setena.- Modificació de l’encàrrec**

Qualsevol canvi en el tractament de dades previst en el present encàrrec farà necessària la seva modificació.

**Vuitena**.- **Comunicacions i notificacions**

Les comunicacions adreçades al responsable s’enviaran a:

(Correu electrònic del responsable)

Les comunicacions adreçades a l’encarregat s’enviaran a:

(Correu electrònic de l’encarregat)

En prova de conformitat, ambdues parts signen el present encàrrec, quedant un exemplar en poder de cadascuna de les parts.

(nom i cognoms) (nom i cognoms)

Responsable Encarregat

**ANNEX 12: CLÀUSULA DE PROTECCIÓ DE DADES I DEURE DE CONFIDENCIALITAT**

L’execució de l’objecte del contracte (referència al contracte – núm. d’expedient) relatiu al servei (identificar la finalitat del servei) no implica el tractament de dades personals, per la qual cosa ni el seu personal ni, en el seu cas, les empreses subcontractades, poden accedir als arxius, documents i sistemes informàtics en què figurin dites dades. No obstant això, en cas de tractament incidental, o en cas que el personal de ( empresa contractista), que per a la realització del treball, requereixi tractar alguna dada del personal al servei de l’administració pública, quedarà subjecte al compliment de tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (d’ara endavant RGPD) i la Llei orgànica 3/2018, de 5 de desembre, de protecció de dades personals i garantia dels drets digitals (d’ara endavant LOPDGDD) i la normativa de desenvolupament.

No obstant això, quan el personal de (empresa contractista) i, en el seu cas, el de les empreses subcontractades accedeixi a dades personals, estarà obligat a guardar secret fins i tot després de la finalització de la relació contractual, sense que en cap cas pugui utilitzar les dades ni revelar-les a tercers.

El personal de (empresa contractista) i, en el seu cas el de les empreses subcontractades, tot i que no siguin encarregades del tractament, han de respectar les mesures de seguretat que hagi establert l’(òrgan de contractació), responsable del tractament. En particular, ha de tenir en compte el següent:

* El personal propi i, en el seu cas, el de les empreses subcontractades ha de conèixer i complir la confidencialitat de la informació referent a la tasca realitzada i estarà obligat a mantenir absoluta reserva respecte a qualsevol dada o informació a què pugui accedir de forma extraordinària durant el compliment del contracte.
* No es podran emprar les dades i informacions derivades de l’execució del contracte per a finalitats diferents de les necessàries per al compliment d’aquest contracte, ni podran cedir-se a tercers, ni copiar-se o reproduir-se, excepte en la forma i condicions necessàries per a garantir la seguretat de les mateixes i la recuperació de la informació davant de fallides o accidents.
* En tot el procés d’execució de les tasques pròpies del contracte, (empresa contractista) i, en el seu cas, les empreses subcontractades han de complir estrictes normes de seguretat a fi d’assegurar en tot moment la confidencialitat, la integritat i la disponibilitat de la informació referent a les tasques executades.
* Igualment, caldrà garantir la seguretat i la confidencialitat de la informació continguda en la documentació dels registres i seguiments duts per (empresa contractista) respecte al procés d’execució.

L’(empresa contractista) ha de posar en coneixement dels treballadors afectats les mesures establertes a la clàusula anterior i conservar l’acreditació de la comunicació d’aquest deure.

Així mateix, (empresa contractista) ha de posar en coneixement del responsable del tractament, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades personals afectades per aquest incident.

L’(empresa contractista) haurà de retornar tots aquells suports o materials que continguin dades personals a l’(òrgan de contractació) o destruir-los, immediatament després de la finalització de les tasques que n’han originat l’ús temporal, i en qualsevol cas, a la finalització del projecte o de la relació laboral.

L’incompliment del que s’estableix en els apartats anteriors pot donar lloc a què (empresa contractista) sigui considerada responsable del tractament, als efectes d’aplicar el règim sancionador i de responsabilitats previst a la normativa de protecció de dades.

............., a .........de ......... de 2024

Signat, ..............

**ANNEX 13 COMPROMÍS D'ADSCRIPCIÓ DE MITJANS PERSONALS I MATERIALS A L'EXECUCIÓ DEL CONTRACTE.**

Núm. de l’expedient de contractació: **ACPC-2024-680**

Objecte del contracte: **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona**

El/la senyor/a ............................................................................................, titular del DNI número .................., com representant legal de l’empresa ....................................... , titular del CIF número ............................................................................,domiciliada a ......................................................................................................................................................

**DECLARA RESPONSABLEMENT:**

Que l'empresa que represento, en el cas que esdevingui adjudicatària en el procediment de licitació corresponent a la contractació dels Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680), es compromet, durant tota la vigència del contracte i les eventuals pròrrogues i en el marc del que estableix l'article 76.2 LCSP:

Adscriure a l'execució del contracte els mitjans personals i materials suficients per a la realització del contracte d’acord amb les previsions dels Plecs de Prescripcions Tècniques.

I com a prova de conformitat signen aquesta declaració,

(localitat i data)

(nom de l’empresa que es representa;

signatura del representant de l’empresa)

**ANNEX 14:** **INFORMACIÓ BÀSICA SOBRE PROTECCIÓ DE DADES DE CARÀCTER PERSONAL DELS LICITADORS**

Denominació de l’activitat de tractament: **Serveis d’embalatge, transport, desembalatge i muntatge (concentració) i serveis de desmuntatge, embalatge, transport de retorn, desembalatge i instal·lació a destí de les obres d'art de tercers participants a l'exposició “*Roser Bru. Superar la distància*” produïda pel Museu d’Art de Girona (exp. ACPC-2024-680).**

Responsable del tractament de les dades personals: Agència Catalana del Patrimoni Cultural. agenciapatrimoni@gencat.cat dpd.acdpc@gencat.cat

Finalitat: Contractació administrativa

Drets de les persones interessades: podeu sol·licitar l’accés i la rectificació de les vostres dades, així com la supressió o la limitació del tractament quan sigui procedent. També us podeu oposar al tractament d’acord amb la normativa vigent.

Procediment per exercir els vostres drets a <https://cultura.gencat.cat/ca/departament/estructura_i_adreces/organismes/dgpc/accio/agencia_patrimoni/politica_privacitat/index.html#bloc6>

1. Sistema de valoració adoptat de conformitat amb la Directriu 1/2020 d’aplicació de fórmules de valoració i puntuació de les proposicions econòmica i tècnica de la Direcció General de Contractació Pública [↑](#footnote-ref-1)
2. Tal com estableix l’article 22 del Reglament (UE) 910/2014/UE, la Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre. Eina de consulta: http://tlbrowser.tsl.website/tools/ [↑](#footnote-ref-2)
3. Cal tenir en compte que d’acord amb l’article 72.5 de la LCSP no procedeix declarar la prohibició de contractar quan, en el tràmit d'audiència del procediment corresponent, la persona incursa en una causa de prohibició diferent a la d’haver estat sancionada per sentencia ferma per algun dels delictes establerts en l’article 71.1.a) de la LCSP, acrediti el pagament o compromís de pagament de les multes i indemnitzacions fixades per sentència o resolució administrativa de les quals derivi la causa de prohibició de contractar, sempre i quan hagin estat declarades responsables del pagament de la mateixa en la sentència o resolució, i l’adopció de mesures tècniques, organitzatives i de personal apropiades per evitar la comissió de futures infraccions administratives, entre les quals quedarà inclòs l'acollir-se al programa de clemència en matèria de falsejament de la competència. [↑](#footnote-ref-3)
4. L’annex XI de la Directiva 2014/24/UE, conté els registres professionals i mercantils pertinents i les declaracions i certificats corresponents per a cada Estat membre [↑](#footnote-ref-4)
5. Aquesta “*caixa forta virtual*” compleix amb els requisits de seguretat i garantia de no accessibilitat establerts en la Disposició addicional dissetena de la LCSP [↑](#footnote-ref-5)
6. Acord GOV/151/2014, d’11 de novembre, sobre el punt general d'entrada de factures electròniques de Catalunya. [↑](#footnote-ref-6)
7. En cas d’unió temporal d’empreses s’han de fer constar les dades de cadascun dels representants de les empreses que la formen. [↑](#footnote-ref-7)
8. Repetir la informació per cadascuna de les empreses que formaran la UTE [↑](#footnote-ref-8)